Jabatan Kemajuan Islam Malaysia
www.islam.gov.my

ISSN  0128-2247

PERCUMA

Bil. 116
Isu 2/ 2016

Tahun 27*

MAAL HIJRAH
YANG MULIA

HIJRAH KEPADA KEBAIKAN

BAGAIMANA
PAKAIAN DIBUAT?

Assalamualaikum, adik-adik kita bertemu lagi
bagi tahun baharu Islam 1438H. Adakah azam
adik-adik sudah tercapai tahun ini? Sekiranya
masih belum tercapai, adik-adik masih lagi
berpeluang untuk mencapainya, insya-Allah.
Adik-adik Allah SWT ada berfirman dalam surah
al-Hasyr ayat 18 yang bermaksud: “Wahai orang-
orang yang beriman! Bertakwalah kepada
Allah (dengan mengerjakan suruhan-Nya dan
meninggalkan larangan-Nya); dan hendaklah
tiap-tiap diri  melihat dan memerhatikan apa yang
ia telah sediakan (dari amal-amalnya) untuk hari
esok (hari akhirat). Dan (sekali) lagi diingatkan):
Bertakwalah kepada Allah, sesungguhnya Allah
Amat Meliputi Pengetahuan-Nya akan segala
yang kamu kerjakan.”

 Sebagai hamba Allah SWT, gunakan
masa itu dengan sebaik-baiknya. Jagalah
hubungan kita dengan Allah SWT, hubungan
sesama manusia tidak kira usia. Setiap detik dan
saat amat berharga. Allah SWT memerintahkan
setiap hamba-Nya agar selalu bermuhasabah
diri dengan meningkatkan keimanan serta
ketakwaannya kepada Allah SWT. Sesungguhnya
yang baik itu datang daripada Allah SWT dan
yang buruk itu datang daripada kelemahan diri
manusia itu sendiri. Wallahua’lam.

PENAUNG
Tan Sri Dato’ Hj. Othman bin Mustapha
Ketua Pengarah Jakim

PENASIHAT
Hj. Paimuzi bin Yahya
Timbalan Ketua Pengarah
(Pembangunan Insan Jakim)

KETUA PENGARANG
Hj. Hashim bin Hj. Salleh
Zainab binti  Ab Rahman

PENGARANG
Nor Simah binti Khalim

PENYUNTING
Baharuddin bin Malek
Nor Hashimah binti Embong
Wan Nadzirah binti Wan Mohamad
Siti Kasmah binti Kassim

PEMBANTU PENGARANG
Mohd Nasuha bin Aman @ Abd Rahman

REKABENTUK & PERCETAKAN
Aras Mega (M) Sdn. Bhd.(164242-W)

PENGURUS EDARAN
Mohd Rashidi Mohd Jamil

PEMBANTU EDARAN
Erniza binti Mat Kassim
Mohd Shuhaidil bin Shukri

E-MEL
didik@islam.gov.my

© Jabatan Kemajuan Islam Malaysia. Hak cipta
terpelihara. Tidak dibenarkan mengeluar ulang mana-
mana bahagian artikel, ilustrasi dan isi kandungan
majalah ini dalam apa jua bentuk dan dengan apa
cara sekalipun, sama ada secara elektronik, fotokopi,
mekanik, rakaman atau cara lain sebelum mendapat
izin bertulis daripada Ketua Pengarah Jakim.

PENDIDIK diterbitkan secara dwibulanan oleh
Jabatan Kemajuan Islam Malaysia (Jakim) mulai
1989/1410H- Sidang pengarang berhak melakukan
perubahan ke atas karya yang dikirim selagi tidak
mengubah isi kandungannya. Segala sumbangan
yang dikirim tidak akan dikembalikan, sama ada
disiarkan ataupun tidak. Sidang pengarang juga
tidak bertanggungjawab atas kehilangan tulisan atau
karya yang dikirim melalui pos.

Dari Meja
Pengarang

Sidang
Redaksi

- Bagaimana Pakaian Dibuat

-  Bersedekah dengan Makanan

-Menyingkap Rahsia di Sebalik Perbuatan

- Bersama Ustazah Nor Simah

- Misteri Ayam Beracun (Bab 5: Siri 14)

- Permulaan Hijrah Rasulullah SAW

- Belajar Tauhid: Maal Hijrah yang Mulia
- Adab Islamiah: Adab Zikrullah
- Tafhimul Quran: Hijrah kepada Kebaikan

- Anatomi/Perubatan: Makanan yang Baik
- Sains, Teknologi & Alam Sekitar: Panahan Kilat
- Doa Agar Dapat Mengawal Diri daripada
  Sifat Panas Baran

Kandungan
MUTIARA HADITH 2

FARDU AIN/KIFAYAH 3-5

ULUL ALBAB 6-9

TAHUKAH ADIK-ADIK                         10-11

KISAH NABI                                         15-16

SOAL JAWAB AGAMA 17

LEBAI CILIK                                          18-19

 - Erti Sebenar Maal Hijrah

MOTIVASI & INSPIRASI  20

- Mengajak Kebaikan dengan Berhijrah

TIP ADIK HEBAT  21

- Iklan Langganan Pendidik

BORANG LANGGANAN   35

- Borang Kaji Selidik Pembaca Pendidik

BORANG KAJI SELIDIK   36

- Teka Silang Kata 2

TEKA SILANG KATA   37

- Permainan Uji IQ

- Tema: Maal Hijrah

PERMAINAN UJI IQ                             39-41

- Tolong-menolong Amalan Mulia

- Indahnya Keperibadian Rasulullah SAW

CINTA RASUL    23

- Jom Hijrah

PEDOMAN    24

- Cerpen: Maafkan Saya, Ibu!

KARYA PEMBACA                                   25-26

- Cuti yang Memberi Pahala

FABEL                                                     27-29

- Bersama Pak Syarif

SAYA SUKA BACA JAWI                       30-32

- Tema: Maal Hijrah

BELAJAR BAHASA MANDARIN             33-34

PERADUAN MEWARNA   38

KHYRA & KHYRI                                   12-14

BERSAMA KAK KUSYI                               22

Bersedekah dengan

Makanan

Oleh: Ustazah Nor Simah Khalim

Daripada  Abdullah bin Amru bin al-As RA bahawa seorang lelaki telah bertanya kepada
Rasulullah SAW: “Yang manakah amal yang sebaik-baiknya dalam Islam?” Baginda
menjawab: “Hendaklah engkau memberi makan (kepada fakir miskin), dan memberi salam
kepada orang yang engkau kenal dan orang yang engkau tidak kenal.”
	 	 	 	 	(Hadith	riwayat	Bukhari,	Muslim	dan	Nasa’i)

 Sedekah bermaksud suatu pemberian oleh seseorang Muslim kepada orang lain
secara ikhlas atau sukarela tidak kira masa, waktu dan tempat. Tahukah adik-adik sedekah
itu bukan hanya terletak kepada duit semata-mata malah sedekah dengan makanan juga
dikira sebagai sedekah. Di dalam ayat al-Quran banyak sekali ayat yang menganjurkan kita
untuk	sentiasa	bersedekah.	Antaranya	Firman	Allah	SWT	dalam	surah	an-Nisa’	ayat	114
yang bermaksud: “Tidak ada kebaikan pada kebanyakan bisik-bisikan mereka, kecuali (bisik-
bisikan) orang yang menyuruh bersedekah, atau berbuat kebaikan, atau mendamaikan di
antara manusia. Dan sesiapa yang berbuat demikian dengan maksud mencari keredhaan
Allah, tentulah Kami akan memberi kepadanya pahala yang amat besar.”

 Sedekah berbeza dengan zakat. Sedekah lebih utama jika diberikan secara diam-
diam berbanding dengan zakat diberi secara terang-terangan. Tahukah adik-adik sedekah
lebih afdal diberikan kepada kaum keluarga atau sanak saudara sebelum diberikan kepada
orang lain. Namun adik-adik kena beringat bahawa sedekah dengan makanan yang halal
lagi bersih supaya maksud sedekah tersebut sampai kepada tujuannya.

 Bersedekah dengan apa-apa sahaja pun besar pahalanya sebagaimana yang telah
disebut	di	dalam	al-Quran	surah	al-Baqarah	ayat	261	yang	bermaksud:	“Bandingan (derma)
orang-orang yang membelanjakan hartanya pada jalan Allah ialah sama seperti sebiji benih
yang tumbuh menerbitkan tujuh tangkai; tiap-tiap tangkai itu pula mengandungi seratus
biji. Dan (ingatlah), Allah akan melipat gandakan pahala bagi sesiapa yang dikehendaki-
Nya, dan Allah Maha Luas (rahmat) kurnian-Nya, lagi meliputi ilmu pengetahuan-Nya.”

 Oleh itu, mulai saat ini marilah kita melakukan kebaikan dengan bersedekah kerana
sesungguhnya sedekah itu amatlah besar pahalanya.

Pe n d i d i k2

Mutiara
Hadith

BELAJAR TAUHID
Oleh: Ustazah Nizatul Shasha Danian

Baik, sesi latihan
tamat untuk hari
ini. Ada sesiapa
nak bertanya ?

Ada peningkatan daripada
sudut permainan, cuma
tingkatkan lagi daripada
sudut stamina.

Eh, eh suka ke cuti?
Kita perlukan latihan
kerap tau!

Ye lah, aku tahulah...
Jap... Jap... Coach,
cuti apa esok erk?

Esok cuti Awal
Muharam.

Ooo... 1 Muharam ye?
Coach ingat tak tahun
berapa dah hijrah ni?

Eleh, kau tahu
ke tak?

Alamak, saya ingat-ingat
lupa lak... Yang pasti
tahun 2016.

Tu lah coach...
Banyak makan
semut ni, pelupa!

Habis apa
jawapannya?

Dia pun tak
tahu. Hahaha...
Apalah...

Ceh, cakap orang...
Kau tahu ke?

Aku pun tak tahu.
Tahu hujung tahun
Liga Malaysia je...

Ha, tu lah... Bermula malam ni lepas azan
solat Maghrib, maka masuklah tahun
baharu hijrah 1438. Dah, jom balik cepat!
Malam ni datang jemaah di masjid dan
baca doa awal dan akhir tahun!

Adus... Wajib
ke coach?

Yes!

Yes, coach!
Kan dah kena sebiji.
Menyesal tanya.

Cuti? Yes...
Bestnya...

Coach, ok tak
latihan kami ni?

Maal Hijrah yang Mulia

Baik, latihan
ditangguhkan
kerana esok cuti.
Bersurai semua.

Pe n d i d i k 3

   Fardhu
Ain/Kifayah

adab islamiah

Adab Zikrullah
Manusia dan Zikrullah
•	 Zikir bermaksud mengingati Allah SWT dengan hati, lisan dan perbuatan.
•	 Zikir merupakan salah satu cara manusia mendekatkan diri kepada Allah SWT.

Adik-adik, Allah SWT telah memerintahkan manusia agar melakukan banyak zikir seperti:
Maksudnya: “Wahai orang-orang yang beriman (untuk bersyukur kepada Allah), ingatlah serta
sebutlah nama Allah dengan ingatan serta sebutan yang sebanyak-banyaknya. Dan bertasbihlah
kamu kepada-Nya pada waktu pagi dan petang.”

(Surah	al-Ahzab,	33:41-42)

Apakah Adab-adab Berzikir?
•	 Hendaklah dengan hati yang ikhlas dan tawaduk kepada Allah SWT.
•	 Menyebut lafaz zikir dengan betul dan memahami maksudnya.
•	 Berzikir dalam keadaan bersih dan suci daripada hadas.
•	 Zikir dengan lafaz yang terdapat dalam nas al-Quran atau sunah.
•	 Berasa kehebatan, kekuasaan dan keagungan Allah SWT.
•	 Menggunakan suara perlahan.
•	 Perbanyakkan zikir ketika suasana genting.
•	 Berzikir menggunakan lafaz tertentu mengikut keadaan dan tempat.
•	 Tidak berzikir semasa qadak hajat (membuang air besar dan air kecil).

Tahukah adik-adik sebab kita perlu beradab ketika berzikir?
•	 Zikrullah merupakan makanan rohani kepada manusia dalam kehidupan di dunia ini.
•	 Tidak mengganggu orang lain.
•	 Untuk mencapai kesempurnaan ibadah.
•	 Selaras dengan sunah Rasulullah SAW.
•	 Supaya diterima oleh Allah SWT.
•	 Berdisiplin dalam beribadah.

Hikmah Beradab ketika Berzikir Kerugiaan Orang yang Tidak Berzikir

•	Dikasihi oleh Allah SWT.
•	Mendapat ketenangan jiwa.
•	Mendidik jiwa supaya sentiasa

ingatkan Allah SWT.
•	Mendapat pahala.

•	Kehilangan kekuatan rohani dalam menghadapi masalah
dan tanggungjawab dalam kehidupan di dunia.

•	Terdedah kepada perkara yang dimurkai Allah kerana
mudah dikuasai oleh syaitan dan sukar mengawal nafsu.

•	Berada dalam keadaan resah gelisah.
•	Lupa kepada tanggungjawab terhadap agama.
•	Jauh daripada rahmat Allah SWT.

Adik-adik, rugilah kita sebagai manusia jika tidak berzikir kepada Allah SWT. Oleh itu, marilah
kita sama-sama mengamalkan zikir dalam hidup seharian kita.

Sumber: Nota minda Pendidikan Islam 2003.

Oleh: Durratun

Pe n d i d i k4

   Fardhu
Ain/Kifayah

Oleh: Nurul Hayu

Tafhimul quran

Hijrah kepada Kebaikan
Allah	 SWT	 berfirman	 di	 dalam	 surah	 at-Taubah	 ayat	 20	 yang	 bermaksud:
“Orang-orang yang beriman dan berhijrah serta berjihad di jalan Allah dengan
harta benda dan diri mereka ialah lebih tinggi darjatnya di sisi Allah. Dan itulah
orang-orang yang mendapat kemenangan.”

 Pada kali ini ada satu topik yang menarik ingin dikongsikan bersama adik-adik.
Topik tersebut ialah mengenai Maal Hijrah. Maal Hijrah merupakan satu konsep
yang merujuk kepada perpindahan suatu tempat.

 Dalam sejarah Islam, perkataan hijrah merupakan sunnah Rasulullah SAW
bersama para sahabat berhijrah atau berpindah dari Mekah ke Madinah.
Bertujuan untuk mempertahankan dan menegakkan risalah Allah SWT iaitu
akidah dan syariat Islam.

 Berdasarkan kepada apa yang dilakukan oleh Rasulullah SAW itu maka satu
iktibar yang perlu diambil ialah kita sebagai umat Islam mestilah berhijrah ke
tahap yang lebih baik dari sekarang. Sekiranya kita lemah dalam pekerjaan, kita
perlulah berusaha berhijrah dengan belajar lebih tekun dan bersungguh-sungguh
supaya pekerjaan kita menjadi lebih baik. Jika kita kurang taat kepada kedua ibu
bapa, maka kita hendaklah berhijrah ke arah hubungan yang lebih baik terhadap
keduanya. Apa yang paling utama ialah kita perlulah berhijrah untuk memperbaiki
hubungan kita dengan Allah SWT.

 Justeru, untuk mendapat kejayaan dan kecemerlangan, adik-adik mestilah
sentiasa berhijrah ke arah yang lebih baik kerana Allah SWT telah berjanji akan
memberikan ganjaran.

Pe n d i d i k 5

   Fardhu
Ain/Kifayah

Anatomi/Perubatan
Oleh: Dr. Samhani Ismail

Makanan
yang Baik

Assalamualaikum adik-adik yang dikasihi Allah SWT sekalian.
Mudah-mudahan adik-adik semua berada dalam limpah rahmat Allah SWT dan

kesihatan yang berpanjangan.
Hari ini saya hendak bercerita tentang pemakanan iaitu makanan yang baik

membentuk diri kita yang baik. Jadi, selepas adik-adik membaca artikel ini diharapkan
adik-adik mengambil berat tentang makanan yang bakal adik-adik makan.

Manusia lahir dalam keadaan yang suci bersih umpama mutiara, yang halus
dan	kosong.	Lalu	mutiara	indah	ini	membesar	mengikut	fitrah	kejadiannya	dengan
menerima ukiran-ukiran yang menempa dirinya. Ukiran itu adalah berupa asuhan
ibubapa, adik-beradik dan saudara-mara sekeliling. Mutiara indah itu daripada tidak
boleh memahami kepada boleh memahami, daripada tidak boleh bercakap kepada
boleh bercakap. Inilah proses pertumbuhan manusia daripada bayi kepada dewasa.

Manusia condong kepada apa yang disuakan. Kalau ia menerima kebaikan
dan mengetahui kebaikan, maka ia akan tumbuh di atas kebaikan. Lantaran itu
Allah	SWT	berfirman	yang	bermaksud:
“Hai orang-orang yang beriman! Peliharalah dirimu dan kaum keluargamu daripada
api neraka yang bahan bakarnya adalah manusia dan batu; dan penjaga-penjaganya
adalah malaikat yang kasar, keras dan tidak menderhakai Allah terhadap apa yang
diperintahkan-Nya kepada mereka dan selalu mengerjakan apa yang diperintahkan.”

(Surah at-Tahrim, 66: 6)
Kerana itu, membentuk akhlak yang baik bermula daripada awal lagi. Memberi

makanan yang halal, susu yang halal dan tidak disuakan dengan benda-benda yang
haram	serta	syubhat.	Makanan	bukan	sahaja	memberi	kesan	kepada	fizikal,	malah
turut mempengaruhi spiritual, emosi, mental dan nafsu seseorang.

Pe n d i d i k6

Ulul
Albab

Makanan yang kita ambil bukan sekadar untuk mengalas perut tetapi sebagai
ibadah kepada Allah SWT yang membentuk takwa. Mengambil makanan yang baik
menyumbang kepada akhlak yang mulia, sebaliknya memakan makanan yang haram
bererti memasukkan bahan-bahan kotor yang boleh menggelapkan hati, menutup
fikiran	dan	menzahirkan	akhlak	yang	buruk.

Dalam hal pemakanan dan hubungkaitnya dengan kejiwaan seseorang. Hujjatul
Islam, Imam al-Ghazali banyak menekankan tentang makanan serta adab-adab
pemakanan di dalam membentuk budi pekerti yang mulia. Beliau menulis tentang
beberapa perkara bersangkutan makanan dan karakter, “Untuk mengasuh dan
menyusui anak-anak, ibu bapa harus menggunakan ibu susuan yang solehah,
beragama dan makan makanan yang halal. Sebab susu yang terjadi daripada badan
yang haram tidak ada berkahnya. Kalau susu yang berasal daripada bahan haram
itu membesarkan anak-anak, akan tercampurlah tabiat anak itu cenderung sejalan
dengan hal-hal kejahatan.”

(Keajaiban Hati, Imam al-Ghazali)
Justeru, kita harus memilih makanan yang halal lagi baik serta menjauhi

makanan yang tidak elok. Di antara makanan yang baik adalah seperti:
•	 Makanan yang diyakini kehalalannya seperti ayam yang disembelih

dengan menyebut nama Allah SWT.
•	 Sayur-sayuran segar sama ada dibuat

ulam atau dimasak. Sayur-sayuran
mengandungi tenaga elektrik yang
tersendiri yang boleh menyumbang
kesihatan kepada pemakannya.

•	 Makanan yang diproses tanpa
pengawet atau pewarna.

•	 Buah-buahan segar, kerana buah-buahan
mengandungi nutrisi yang banyak.

•	 Makanan yang dimasak oleh orang yang diyakini kesucian dan kesolehannya.
•	 Memakan dalam kuantiti yang berpada iaitu tidak terlalu banyak sehingga

menyebabkan kekenyangan yang berlebihan kerana terlalu kenyang juga
boleh mengakibatkan mengantuk dan kurang produktif. Akibatnya pemakan
cenderung untuk tidur dan menyebabkan makanan kurang hadam yang boleh
mengakibatkan penyakit.

•	 Makanan yang berkhasiat seperti nasi, biskut, roti, lauk-pauk dan sayur-sayuran.
Elakkan memakan makanan yang tidak berkhasiat seperti makanan ringan yang
tidak mengandungi khasiat, sebaliknya mempunyai kandungan garam dan perasa
yang tinggi.
Oleh itu, adik-adik semua, menjaga kesihatan adalah sebahagian daripada

ibadah kerana tubuh-badan kita hanyalah pinjaman Allah SWT kepada kita untuk
kita	menjaganya	dengan	baik	dan	beramal	soleh	dengannya.	Sekian	wallahua’lam.

Pe n d i d i k 7

Oleh: Durratun
Sains Teknologi & Alam Sekitar

Untuk pengetahuan adik-adik, pengertian kilat mengikut Kamus Pelajar Bahasa Malaysia ialah cahaya yang
kelihatan memancar di langit sebelum guruh berbunyi. Di Malaysia, kejadian ribut petir merupakan satu fenomena
biasa yang berlaku sepanjang tahun. Setiap ribut petir yang menghasilkan kilat ini berpontensi untuk membunuh
manusia, haiwan dan mematikan tumbuh-tumbuhan.

Apakah Kilat?
Kilat merupakan nyahcas elektrik di ruang atmosfera yang sering berlaku ketika ribut petir dan kadangkala
semasa letusan gunung berapi atau ribut debu. Dalam nyahcas keelektrikan atmosfera, perintis kilat mampu
bergerak selaju 60 000 meter sesaat. Kilat boleh terjadi sama ada di dalam awan, dari awan ke awan ataupun
di antara awan dengan permukaan bumi dan sering diiringi oleh guruh. Biasanya kejadian fenomena ini kerap
menyambar di luar kawasan hujan lebat dan berlaku 16 kilometer dari kawasan hujan.

Adik-adik tahukah bahawa udara yang berhampiran dengan kilat menjadi panas dengan boleh mencapai suhu
kepanasan melebihi 30 000 °C. Ini adalah lima kali panas daripada permukaan matahari. Haba ini menyebabkan
udara mengembang dengan amat pantas daripada kelajuan bunyi dan ia menghasilkan bunyi guruh.

Panahan Kilat

Jenis-jenis Kilat
Di dalam awan - Jenis kilat yang paling lazim, berlaku hasil nyahcas dasar awan
kumulonimbus bercas negatif ke bahagian atas yang bercas positif. Oleh kerana
ia berlaku di dalam awan, kilat jenis ini selalunya tidak kelihatan jika berlaku
pada waktu siang.
Antara dua awan - Berlaku di antara dua awan yang berbeza cas elektriknya,
maka laluannya kelihatan melintang antara awan-awan tersebut.
Awan ke bumi - Jenis kilat yang kedua paling lazim, berlaku akibat nyahcas
dasar awan kumulonimbus bercas negatif ke bumi, serta menjadi ancaman
terbesar kepada nyawa dan harta benda.
Bumi ke awan - Berlaku apabila bumi melepaskan cas elektrik ke awan
kumulonimbus melalui laluan menegak ke atas.
Kilat positif - Berlaku hasil nyahcas bahagian atas awan yang bercas positif terus
ke bumi. Oleh itu, kilat positif menghasilkan voltan yang lebih tinggi daripada
kilat negatif awan ke bumi serta lebih berbahaya daripada kilat awan ke bumi
yang lazim. Kilat ini jarang berlaku, dengan hanya membentuk 5% daripada
jumlah keseluruhan kilat yang berlaku.
Kilat kering - Istilah ini digunakan bagi kilat yang berlaku semasa ribut petir
yang tidak menghasilkan hujan yang mencecah ke bumi. Sebenarnya di dalam
kes ribut petir sebegini hujan sememangnya turun, tetapi tersejat semasa
melalui lapisan udara yang sangat kering berhampiran tanah.
Kilat roket - Bentuk nyahcas awan, lazimnya melintang dan berlaku pada tapak
awan, dengan satu alur cahaya terang yang mara merentasi udara dengan
kepantasan yang boleh dikira. Ia mendapat namanya kerana penghasilannya
boleh dibandingkan dengan sebuah roket. Ia adalah salah satu jenis nyahcas
awan yang jarang berlaku.
Kilat bebola - Bebola bercahaya yang terapung semasa ribut petir. Ia
boleh bergerak pantas, perlahan, ataupun tidak bergerak langsung. Ada
yang menghasilkan bunyi berdesir atau berdentum dan ada pula yang tidak
menghasilkan bunyi langsung. Beberapa kilat bebola diketahui telah melalui
tingkap dan lenyap dengan dentuman kuat.

Info Kilat
Adik-adik, mengapakah kilat
diikuti petir?
•	 Kilat merupakan percikan

elektrik yang besar
manakala petir merupakan
bunyi yang dihasilkan
ekoran berlakunya kilat.
Fenomena ini berlaku
serentak tetapi pada
tahap kelajuan yang
berbeza. Lazimnya, adik-
adik akan melihat kilat
dahulu kemudian baru
diikuti oleh bunyi petir.
Hal ini berlaku kerana
bunyi mempunyai
pergerakan lebih lambat
berbanding dengan
pergerakan cahaya.

•	 Bunyi petir berlaku
disebabkan oleh kilat
yang memanaskan
molekul-molekul di
sepanjang percikan
cahaya, kemudian
molekul yang panas
tadi akan mengembang
dan berlanggar dengan
molekul yang sejuk,
akhirnya menghasilkan
dentuman yang kuat.

Oleh: Durratun

Sumber: Wikipedia, Ensiklopedia Bebas, Dewan Pelajar 2005

Pe n d i d i k8

Ulul
Albab

Doa Agar Dapat
Mengawal Diri daripada
Sifat Panas Baran

اَللُهمَّ َبرِّْد َقْلِبي بِالثَّْلِج، َواْلَبَرِد، َواْلَماِء

اْلَباِرِد، اَللُهمَّ َنقِّ َقْلِبي ِمَن اْلَخَطاَيا، َكَما

َنِس. ْيَت الثَّْوَب اْل�َأْبَيَض ِمَن الدَّ َنقَّ

Maksudnya: “Ya Allah, sejukkanlah hatiku dengan salji,
kesejukan dan air yang sejuk. Ya Allah bersihkanlah hatiku
daripada dosa-dosa sebagaimana Engkau membersihkan
baju yang putih daripada kekotoran.”

(Hadith riwayat at-Tirmidzi)

Pe n d i d i k 9

Ulul
AlbabDoa

Bagaimana
Dibuat ?Pakaian

Oleh: Ustazah Shamrifah Dahalan

Pe n d i d i k10

Tahukah
Adik-adik

Pernahkah adik-adik bayangkan, bagaimana manusia pada zaman dahulu berpakaian?
Mari kita ikuti sejarahnya.

Pakaian daripada kulit haiwan
Adik-adik, pada zaman dahulu, manusia membuat pakaian dengan menggunakan kulit

haiwan. Kulit haiwan itu digosok dengan batu yang tajam supaya halus. Kemudian
kulit itu dipotong dan dijemur. Apabila sudah kering, kulit itu akan dijahit

dengan jarum daripada tulang.

Memintal benang
Manusia menemui teknik memintal benang pula.

Benang tersebut diperbuat daripada bulu kambing
biri-biri yang dipintal dengan menggunakan tangan. Cara

seperti ini sangat lambat. Selepas itu manusia menemui
pula cara menenun benang untuk dijadikan sehelai kain.
Alat yang mereka gunakan sangat sederhana.

Mesin pintal moden
Pada masa kini, benang dan kain dibuat di kilang-
kilang. Bahan yang digunakan ada pelbagai

jenis. Ada yang dibuat daripada
kapas, sutera dan juga bahan
kimia. Cara pembuatan kain di

kilang sangat cepat kerana
menggunakan mesin canggih.

Pe n d i d i k 11

  Kapas merupakan salah satu bahan asas yang penting. Kapas dipintal menjadi
benang. Mesin pintal moden dapat memintal beribu-ribu benang sekali gus. Benang-
benang itu digulungkan pada gelendong yang berputar dengan sangat cepat. Benang
pula ditenun menjadi lembaran kain. Kain boleh dibuat dengan pelbagai jenis warna
dan corak. Terdapat mesin khusus yang memberi warna dan corak tersebut.

Kain Sutera
Pernahkah adik-adik mendengar dan melihat kain sutera? Kain sutera adalah antara
jenis kain yang menjadi kesukaan kaum perempuan. Kain itu diperbuat daripada serat
ulat sutera. Bahannya sangat lembut. Harganya pun sangat mahal. Walaupun kain
sutera ini sangat disukai oleh kaum perempuan kerana materialnya yang lembut dan
sejuk apabila dipakai, namun Rasulullah SAW telah melarang kaum lelaki memakai
kain sutera ini.

Benang Nilon
Tentu adik-adik berasa hairan, bolehkah pakaian diperbuat daripada benang nilon?
Sedangkan yang adik-adik tahu kebiasaannya benang nilon ini digunakan untuk
membuat tali raket badminton dan tali jala. Untuk makluman adik-adik, nilon dibuat
daripada campuran arang batu dan minyak yang dipanaskan bersama udara dan air.
Benang nilon juga boleh ditenun menjadi pakaian, jaket dan sarung kaki.

Sumber:	Ensiklopedia	Kanak-kanak	Muslim,	Tahun	2006,	Jilid	15,Teknologi,
    Terbitan ARAS MEGA (M) SDN. BHD.

Khyra dan Khyri sedang menonton
sambil menyanyi mengikut lagu di dalam
televisyen. Kemudian ibunya datang dari
dapur membawa air oren dan biskut.

Amboi, sedapnya
suara anak mama ni.

Tahu ke maksud
lagu tu?

Ini lagu
Maal Hijrah.

Lagu tentang
Nabi Muhammad

berhijrah.

Pe n d i d i k12

Oleh: Mohamad Baharudin Mohamad Bekri

 Permulaan HIJRAH Rasulullah SAW
Khyra & Khyri

Pandai anak ibu.
Minumlah dulu.

Ibu, nabi
berhijrah

memang tepat
pada satu
Muharam

ke?

Mengikut pengkaji
sejarah Islam, nabi

berhijrah bukan pada
bulan Muharam. Nabi
berhijrah pada bulan

Rabiulawal.

Jadi, mengapa
nama sambutan
tahun baru ini
Maal Hijrah?

Sekiranya di Barat, kalendar
mereka digelar kalendar Gregory
atau kita panggil kalendar Masihi.
Pengiraan tahunnya bermula dari

kelahiran Nabi Isa. Kalendar
orang Islam pula, pengiraan

tahunnya bermula pada tahun
Nabi Muhammad berhijrah.

Sekali gus, kalendar orang Islam
dinamakan kalendar Hijrah. Bulan

Muharam pula dipilih sebagai
bulan pertama kalendar Hijrah,
kerana orang Islam baru lepas

menunaikan ibadah Haji.

Pe n d i d i k 13

Maksudnya,
kalau tahun Masihi kita

sambut tahun baru pada satu
Januari, tahun Hijrah pula

kita sambut pada
1 Muharam.

Sekarang
kita berada

dalam
tahun 1438

Hijrah.
Maksudnya, sudah
1438 tahun selepas

Nabi berhijrah?

Betul.
Pandai anak-

anak ibu.

Sekali gus, kita
sambut sekali dengan
peristiwa hijrah Nabi,
sempena nama tahun
Hijrah itu sendiri.

Tidak tahu.

Betul.
Tetapi tahu ke

berapa tahun Hijrah
sekarang?

Pe n d i d i k14

Oleh: Umie Na

Nabi Khidir AS meneruskan kata-katanya, “Ketahuilah hai Musa bahawa
kerosakan bahtera yang kita tumpangi itu adalah bertujuan untuk mengelak atau
menyelamatkannya daripada diambil oleh seorang raja yang zalim yang sedang
mengejar di belakang bahtera itu. Sedangkan bahtera itu sendiri adalah dimiliki oleh
fakir miskin yang digunakan untuk mencari rezeki menyara kehidupan mereka sehari-
hari. Dengan membocorkannya sepertimana yang kau lakukan pada bahtera tersebut,
raja yang zalim itu tentunya akan menganggap ia sebagai bahtera yang rosak. Maka
perbuatanku pada zahirnya adalah merosakkan milik orang namun tujuannya adalah
untuk menyelamatkan hak milik tuannya daripada dirampas sewenang-wenangnya.”

  “Manakala tentang budak yang kubunuh itu tujuannya adalah untuk
menyelamatkan kedua orang tuanya daripada gangguan anak derhaka tersebut.
Sedangkan kedua ibu bapanya adalah seorang Mukmin, soleh dan bertakwa kepada
Allah SWT. Aku khuatir mereka akan melakukan kesesatan dan hal-hal yang tidak baik
akibat dorongan anak yang derhaka itu. Oleh itu, aku harapkan dengan kematiannya
Allah SWT akan mengurniakan zuriat lain sebagai pengganti berupa anak yang soleh
dan berjasa kepada kedua ibu bapanya.”

  “Sedangkan mengenai dinding rumah yang kubaiki dan kutegakkan kembali itu
sebenarnya di bawah rumah itu tertanam harta peninggalan milik kedua orang anak
yatim piatu itu. Bapa mereka adalah orang yang soleh dan ahli ibadah yang Allah
menghendaki agar warisan yang ditinggalkan itu sampai ke tangan kedua orang
anaknya dengan selamat iaitu apabila mereka meningkat dewasa sebagai ganjaran
bagi ayah mereka yang soleh dan bertakwa itu.”

  “Demikianlah wahai Musa seandainya itu yang engkau mahu kehendaki dan
sangat ingin ketahui iaitu tentang tujuan-tujuan perbuatan yang telah aku lakukan yang
pada anggapanmu amat buruk dan tidak wajar sama sekali. Semua yang kulakukan ini
bukanlah atas kehendakku sebenarnya tetapi atas tuntutan wahyu Allah kepadaku.”

Menyingkap Rahsia
di Sebalik Perbuatan

Pe n d i d i k 15

Kisah
Nabi

  Begitulah adik-adik, kisah yang diceritakan ini sebenarnya ada tercatat di dalam
al-Quran iaitu dalam surah al-Kahfi ayat 60 hingga 82. Adik-adik boleh membacanya
untuk lebih jelas. Antara pengajaran yang boleh diambil daripada kisah ini ialah:

• Sehebat manapun ilmu seseorang itu, masih ada lagi orang yang lebih hebat
daripadanya.

• Kesabaran amat penting dalam setiap urusan terutamanya dalam menuntut
ilmu. Walaupun Nabi Musa AS telah berjanji akan bersabar dalam menuntut ilmu
daripada Nabi Khidir AS, ternyata fitrah manusia yang sentiasa ingin tahu dan
kurang sabar, Nabi Musa AS telah melanggar syarat-syarat yang telah ditetapkan
oleh Nabi Khidir AS sehingga menyebabkan mereka berakhir di situ sahaja.

• Jangan mengharapkan balasan yang cepat daripada setiap usaha yang kita lakukan.

• Sifat amanah amat penting iaitu apabila kita sanggup untuk menerima sesuatu,
maka kita perlu amanah terhadapnya. Di sini terdapat dua bentuk amanah,
contohnya amanah terhadap syarat-syarat yang telah dipersetujui dan amanah Nabi
Khidir AS yang sangat berpegang teguh dalam melaksanakan perintah Allah SWT.
Kesabaran dan amanah ini merupakan asas kejayaan bagi seseorang penuntut
untuk memperoleh ilmu yang berkesan buat dirinya.

• Ikhlas, yakin dan taat. Nabi Khidir AS ikhlas dalam melaksanakan perintah Allah SWT.
Setiap perintah dilakukan bukan mengikut kehendak atau kepentingan diri, tidak
ragu-ragu ataupun memikirkan kebarangkalian lain. Semuanya dilakukan semata-
mata kerana Allah SWT. Sikap sebegini amat penting bagi menjaga hati kita supaya
sentiasa berada dalam landasan yang benar apabila melakukan sesuatu kerana
Allah SWT. Tidak wajar bagi kita mempersoalkan sesuatu yang diperintahkan atau
disyariatkan Allah SWT kepada kita, meskipun kita tidak menyukai atau senang
dengan perkara tersebut. Sesungguhnya Allah SWT yang lebih mengetahui baik
dan buruk segala sesuatu dan tidaklah Allah SWT mensyariatkan sesuatu melainkan
demi kebaikan hamba-hamba-Nya.

• Berbaik sangka. Setiap perkara yang dilakukan oleh seseorang yang soleh dan baik
akhlaknya pasti ada hikmah dan rahsia di sebalik perbuatan tersebut. Kita jangan
mudah berburuk sangka terhadap mereka kerana hidayah Allah SWT sentiasa
dekat dengan orang yang selalu taat dan mengerjakan perintah serta menjauhi
larangan-Nya.

Pe n d i d i k16

Bersama Ustazah NOR SImah

1. Assalamualaikum, ustazah. Saya ingin bertanya apakah
hukum membaca al-Quran di rumah dengan tidak memakai
tudung terutamanya bagi kaum wanita?

Waalaikumussalam. Menutup aurat bagi kaum wanita
adalah wajib apabila berada di luar rumah. Ketika membaca
al-Quran di rumah, kita dituntut memakai pakaian yang
menutup aurat, berada di tempat elok dan kedudukan yang
elok sesuai dengan ketinggian al-Quran tersebut. Namun
tidaklah wajib menutup aurat sebagaimana menutup aurat
seperti di luar rumah, sekadar memakai pakaian yang sopan.

2. Assalamualaikum. Ustazah, apakah hukum sekiranya seseorang membatalkan
puasa sunat apabila ada kenduri atau jamuan makanan pada hari tersebut?

Waalaikumusssalam. Dalam hal ini, kita dibenarkan membuka puasa sekiranya
terdapat jamuan atau kenduri kerana Rasulullah SAW sendiri
menganjurkan kita berbuat demikian. Ini berdasarkan
sebuah hadith Rasulullah SAW yang bersabda: “Suatu hari
Rasulullah keluar dan berkata, ‘Saya sedang berpuasa.’ Lalu
aku berkata kepada Baginda, ‘Wahai Rasulullah,
ada orang yang memberi hais kepada
kita.’ Baginda berkata, ‘Bawa ke
sini, sebenarnya saya sudah
berniat puasa.’ Kemudian
Baginda pun makan.”

(Hadith riwayat Muslim)

3. Assalamualaikum. Apakah hukum solat jemaah
dan siapakah yang harus melakukan solat
jemaah tersebut?

Hukum solat jemaah ialah fardu kifayah dan
berjemaah solat Jumaat hukumnya fardu ain.
Manakala orang yang harus melakukan solat
jemaah ialah kaum lelaki. Namun begitu, tidak
salah bagi kaum wanita untuk solat berjemaah
bersama lelaki. Tuntutan utama ialah kepada
kaum lelaki yang mempunyai peluang dan
kelapangan untuk melakukannya.

Pe n d i d i k 17

Soal Jawab
Agama

Alif dan Nusaibah kemudiannya mula berjalan
ke sekolah mereka yang terletak beberapa ratus
meter dari situ. Sesudah Alif dan Nusaibah
agak jauh meninggalkan gerai itu, Pakcik Johari
berpaling ke arah Rezan.
 “Budak apa yang awak bawa ke gerai saya,
ini?” soal Pakcik Johari.
 “Apa maksud pak cik?” Rezan kurang
selesa dengan soalan yang dikemukakan oleh
Pakcik Johari.
 “Yalah, kenapa awak bawa budak yang
suka berceramah?” soal Pakcik Johari yang tidak
suka dinasihati oleh individu yang jauh lebih
muda daripadanya.
 “Dia itu memang begitu, pak cik. Tapi dia
rajin dan baik, pak cik,” balas Rezan yang cuba
mempertahankan Alif.
 “Mmm... Yalah, setakat ini, kerja dia
memang bagus,” ujar Pakcik Johari.
 Pakcik Johari meneruskan, “Jangan dia
asyik hendak bersyarah, sudah.”
 Rezan hanya mendiamkan diri mendengar
kata-kata Pakcik Johari itu. Dua puluh minit
kemudian, Alif dan Nusaibah kembali daripada
menunaikan solat zuhur. Selepas bersolat tadi,
mereka berdoa kepada Allah agar memberikan
hidayah kepada Pakcik Johari.
 “Assalamualaikum, pak cik. Kami sudah
balik,” kata Alif.
 “Waalaikumussalam,” jawab Pakcik Johari.
 “Sekarang, bolehlah pak cik dan Abang
Rezan pergi bersolat,” kata Nusaibah.
 “Mari, pak cik,” ajak Rezan.
 “Awak pergilah dahulu. Pak cik pergi
sekejap lagi,” balas Pakcik Johari.
 “Saya fikir, elok pak cik pergi sekarang.
Nanti terlepas waktu Zuhur,” Alif mengingatkan
Pakcik Johari waktu yang makin berlalu.

Misteri
Ayam Beracun

 “Tidak apa, ada masa lagi. Nanti pak cik
pergilah,” kata Pakcik Johari.
Selepas mendengar Pakcik Johari berkata
demikian, Adam terus mendiamkan dirinya.
Tetapi dalam hatinya, dia berdoa agar Allah
mengurniakan petunjuk kepada Pakcik Johari.
 Rezan masih tercegat di situ apabila Pakcik
Johari terus sahaja melayan pelanggan yang
datang.
 “Eh, Rezan... Awak tidak bersolatkah?”
soal Alif.
 “Mmm... Malaslah, Alif. Saya tidak mahu
pergi seorang diri,” jawab Rezan.
 “Awak takut?” Alif tersenyum kecil.
 Rezan yang pantang dicabar berkata, “Eh,
tidaklah! Bukan takut!”
 “Habis itu?” Alif memandang ke arah
Nusaibah yang sedang membantu Pakcik Johari.
 “Saya malaslah jika hendak solat seorang
diri,” Rezan memberikan alasan.
 “Jika begitu, biar saya ikut awak,” itulah
tawaran daripada Alif.
 “Buat apa awak hendak ikut saya?
Bukankah awak sudah bersolat?” Rezan hairan.
 “Tidak apa... biar saya temankan awak,”
Alif mengulangi tawarannya.
 “Ah, saya tidak perlukan teman. Saya
bukannya pengecut,” balas Rezan dengan tegas.
 Rezan tidak mahu dirinya nanti dianggap
sebagai pengecut, lebih-lebih lagi di depan
seorang budak perempuan,  Nusaibah.
 “Apalah awak ini, Zan. Bila masa saya
kata yang awak ini pengecut. Saya cuma hendak
temankan awak supaya awak tidak kesunyian,”
kata Alif.
 “Yakah?” soal Rezan.
 “Ya,” pendek jawapan daripada Alif.
 “Jika begitu, baiklah,” Rezan bersetuju.

Pe n d i d i k18

Lebai
Cilik

Oleh: Ashadi Zain (ashadizain@gmail.com)
http://artikelashadizain.blogspot.com/

Bab 5: Siri 14

 Alif terus mengalihkan pandangannya ke
arah Pakcik Johari, lalu berkata, “Pak cik, saya dan
Rezan pergi ke surau sebentar, ya.”
 “Eh, bukankah awak sudah bersolat?”
Pakcik Johari berasa kaget.
 “Saya hendak temankan Zan, pak cik.
Tidak apalah, pak cik. Sementara kami pergi,
Saiba boleh tolong pak cik,” ujar Alif.
 “Mmm... Baiklah,” Pakcik Johari
menjawab.
 “Elok juga budak itu temankan si Zan. Jika
tidak, aku rasa bersalah jika Zan tidak bersolat,”
detik hati Pakcik Johari.
 Maka, Alif sekali lagi pergi ke surau
sekolahnya. Kali ini, bukan bersolat, tetapi
menemani Rezan yang tadinya mencipta seribu
macam alasan tidak bersolat.
 Sementara menunggu Rezan bersolat,
Alif memanfaatkan masa dengan membaca
al-Quran. Dalam diam, Alif sebenarnya sudah
mula menghafal beberapa surah pendek dalam
kitab suci itu. Sesudah bersolat, Rezan berpaling
ke arah Alif, “Mari.”
 Alif tersenyum, lalu bertanya, “Awak tidak
berdoakah?”
 Alif meneruskan, “Elok awak berdoa
selepas bersolat.”
 “Mmm... Yalah,” jawab Rezan, lalu terus
mengangkat tangan berdoa.
 Namun begitu, berbeza dengan Alif dan
Nusaibah yang berdoa untuk kesejahteraan di
dunia dan akhirat, Rezan lebih mengutamakan
hal-hal dunia dalam doanya. Doanya juga tidak
termasuk doa untuk kesejahteraan kedua ibu
bapa, seperti yang selalu didoakan oleh Alif dan
adiknya.
 Selepas itu, Alif dan Rezan berjalan
kembali ke gerai Pakcik Johari. Kelihatan Pakcik
Johari dan Nusaibah sedang mengemaskan
barang-barang apabila Alif dan Rezan tiba di situ.
 “Kenapa kemas sekarang, pak cik? Belum
pukul lima lagi,” kata Alif.
 “Tidak apalah. Ini hari pertama bagi
awak semua. Pak cik tidak mahu ‘dera’ awak
semua teruk-teruk,” Pakcik Johari melayangkan
senyuman kepada Alif.
 “Mmm... terima kasih, pak cik,” jawab Alif.

 Alif, Rezan dan Nusaibah gembira kerana
pada hari itu, mereka dapat pulang awal.
 “Ha, apa yang awak berdua berdiri lagi
itu? Tolonglah pak cik dan Saiba kemaskan gerai,”
arah Pakcik Johari.
 “Oh ya, maafkan kami, pak cik,” Alif
membalas.
 Alif segera berjalan ke depan gerai bagi
mengemaskan kerusi dan meja. Rezan mengangkat
bekas-bekas lauk dan memasukkannya ke dalam
van Pakcik Johari.
 Lima belas minit kemudian, semuanya
sudah siap dikemas.
 “Wah, cepat betul awak semua bekerja,
ya! Bagus!” puji Pakcik Johari.
 “Itulah namanya semangat kerjasama,”
kata Pakcik Johari lagi.
 Pakcik Johari mengelap peluh di dahinya,
lalu berkata, “Mmm... Alif, ke sini sekejap.”
 “Ya, pak cik?” Alif mendatangi Pakcik
Johari.
 “Masa untuk gaji!” Pakcik Johari
mengeluarkan dompetnya.
 Mata Alif bersinar-sinar kerana itulah gaji
pertamanya.
 “Seperti yang pak cik janjikan, gaji awak
hari ini lebih sedikit kerana awak menjaga
amanah,” ujar Pakcik Johari.
 Pakcik Johari kemudiannya menyerahkan
wang gaji Alif. Pada masa itu, Alif berasa hairan
kerana Pakcik Johari begitu menjaga amanah,
sedangkan solat diringan-ringankannya.
 Selepas itu, tiba giliran Rezan dan
Nusaibah mendapat gaji mereka.
 “Besok, kita jumpa di sini jam 7.30 pagi,
ya,” Pakcik Johari mengingatkan para pekerjanya.
 “Insya-Allah, pakcik,” jawab Alif dan
Nusaibah serentak.
 “Okey,” Rezan mengangkat ibu jarinya,
tanda thumbs up.

Bersambung……

Pe n d i d i k 19

ERTI SEBENAR MAAL HIJRAH

Kenapa hari ini kita
bercuti sekolah ya,

Abang Ashadi?

Oh, hari ni kita menyambut
Maal Hijrah atau tahun baru dalam kalendar

Islam. Adik tahu apa itu Maal Hijrah?

Sebenarnya, hari ini adalah hari
kebesaran dalam Islam. Ia disambut sebagai

memperingati peristiwa Nabi Muhammad SAW dan umat
Islam yang berhijrah dari Mekah ke Madinah pada tahun

622 Masihi. Peristiwa ini berlaku pada 1 Muharam.
Tarikh itu menandakan bermulanya

kalendar Islam.

Ia lebih daripada tu, dik.
Hijrah membawa maksud berubah daripada

keburukan kepada kebaikan. Jadi, apabila kita
sambut Maal Hijrah, kita juga mesti bersemangat bagi

berubah daripada yang kurang baik kepada
yang lebih bermakna untuk

diri dan masyarakat.

Bagus soalan adik ni. Sebagai umat
Islam yang mencari keredhaan Allah SWT, kita

tidak digalakkan melakukan perbuatan yang tidak
membawa sebarang manfaat, seperti bermain mercun

dan bunga api. Bahkan, perbuatan itu
mengundang bahaya dan membazir

wang ringgit sahaja.

Pandai adik abang ni.
Kita dapat tanam azam pada bila-bila

masa. Tetapi kalau adik nak sematkan azam baru
sempena Maal Hijrah, tiada salahnya. Umat Islam yang
berjaya adalah umat yang berani berubah dan sanggup

berkorban, termasuk membuang tabiat lama yang
kurang baik seperti malas belajar, enggan

menolong sesama insan dan
hiburan melampau.

Tidak, bang.
Maal Hijrah tu apa, ya. Kenapa

kita sambut Maal Hijrah?

Jadi, adakah Maal
Hijrah disambut sempena
kedatangan tahun baharu

semata-mata?

Abang Ashadi,
boleh tak kita sambut Maal

Hijrah dengan bermain
mercun dan bunga api?

Bagaimana pula
dengan azam baru, bang.

Bolehkah saya tanam
azam baru sempena

Maal Hijrah?

Motivasi Hebat Bersama Abang Ashadi
Oleh: Ashadi Zain
E-mel: ashadizain@gmail.com
Facebook: Ashadi Zain Penulis

Pe n d i d i k20

Motivasi
& Inspirasi

Adik-adik, apakah yang dimaksudkan dengan hijrah? Pernahkah adik-adik
mendengar perkataan hijrah? Berhijrah bermaksud berpindah atau berubah
menjadi lebih baik. Orang yang berhijrah bertujuan meninggalkan dan menjauhkan
diri daripada kejahatan sama ada kejahatan orang lain atau kejahatan diri sendiri.
Yakni kita perlu berpindah kepada suasana yang mudah bagi kita untuk melakukan
perubahan dan perkara baik. Sesuai dengan hadith Nabi Muhammad SAW yang
bermaksud: “Orang yang berhijrah adalah orang yang meninggalkan kejahatan dan
menjauhinya.”
       (Hadith riwayat Ibnu Majah dan Hakim)

  Adik-adik, mari hayati kisah teladan daripada peristiwa hijrah Nabi SAW dan
orang-orang Islam Mekah. Apabila orang-orang kafir Quraisy di Mekah berterusan
mengganggu dan menyeksa orang-orang Islam, Nabi Muhammad SAW memerintahkan
mereka berpinah ke Habsyah. Kemudian, apabila orang kafir berterusan menzalimi
orang Islam, Nabi memerintahkan mereka berpindah ke Madinah.

  Nabi Muhammad SAW dan Abu Bakar as-Siddiq juga terpaksa berhijrah ke
Madinah bagi mengelakkan ancaman kafir Quraisy yang merancang membunuhnya.
Untuk pengetahuan adik-adik, kalendar Islam dimulakan sempena peristiwa hijrah
Nabi Muhammad SAW ke Madinah.

  Adik-adik, mari kita ikut cara Nabi. Apakah yang perlu adik-adik lakukan
apabila adik-adik mahu meninggalkan tabiat suka menangguh kerja? Pertama
sekali adik-adik hendaklah insaf akan kesilapan yang adik-adik lakukan. Kemudian
berazam memperbaiki diri tidak mahu lagi membuang masa dengan melakukan
kerja-kerja yang tidak berfaedah seperti berseronok dengan kawan-kawan
sehingga mengabaikan pelajaran. Adik-adik hendaklah mula mencari kawan-kawan
yang sentiasa mengambil berat tentang pelajaran dan yang selalu menasihati kita
supaya berubah menjadi lebih baik.

  Adik-adik, jom kita amati kata-kata hikmah ini, hijrah yang paling mulia ialah
daripada kafir kepada Islam.

Mengajak Kebaikan
dengan Berhijrah

Oleh: Ustazah Shamrifah Dahalan

Pe n d i d i k 21

Tip Adik Hebat

Assalamualaikum.
Sudah makan?

Adakah adik-
adik menolong
ibu memasak
di rumah?

Menyapu, membasuh
pinggan, membuang
sampah atau
melipat kain?

Sama ada adik-adik lelaki
atau perempuan, membuat
kerja rumah tiada sekatan
jantina, ya.

Jangan kerana
adik-adik lelaki,
adik-adik tidak
perlu membantu
ibu bapa.

Mulakan hari ini. Bantu
ibu bapa mengemas
rumah.

Tentu mereka seronok dan
berbangga dengan adik-adik
yang rajin membantu.

TOLONG-MENOLONG
AMALAN MULIA

Pe n d i d i k22

Emel: kusyihirdan@gmail.comBersama
Kak Kusyi

Indahnya Keperibadian
Rasulullah SAW

Oleh: Ustazah Nor Simah Khalim

Nabi Muhammad SAW merupakan penutup para Nabi dan Rasul-rasul Allah SWT. Baginda
mempunyai keperibadian yang sungguh indah yang boleh dijadikan sebagai panduan hidup
umat Islam. Terdapat beberapa perkara yang berkaitan dengan sunah Rasullullah SAW
yang boleh dijadikan panduan hidup.

1. Cara Rasulullah SAW berjalan
Ada disebutkan dalam beberapa riwayat, Rasulullah SAW apabila berjalan, jalannya laju
seperti sedang menuruni anak bukit, badannya condong ke hadapan dan menekan pada kaki
kiri. Pandangannya hanya ke bumi menunjukkan bahawa Baginda terlalu tawaduk. Sayidina
Ali RA juga pernah meriwayatkan:
“Bahawa apabila Rasulullah berjalan bergoyang badannya seperti sedang menuruni anak bukit.”

(Hadith riwayat at-Tirmidzi dan Hakim)

2. Cara Rasulullah SAW menyikat rambut
Baginda menyikat rambut ke kanan dan akan mula menyikat daripada kanan kepala. Aisyah
RA meriwayatkan:
“Rasulullah suka mendahulukan anggota tubuh yang kanan ketika bersuci (tharah, menyikat
rambut dan memakai selipar atau kasut.”
 (Hadith riwayat at-Tirmidzi, Bukhari, Muslim, Abu Daud, Ibnu Majah dan Ahmad)

3. Uban Rasulullah SAW
Sewaktu Baginda wafat, di kepalanya hanya mempunyai 14 helai uban manakala di
janggutnya terdapat 20 helai uban.  Ubannya berwarna merah kerana diinai.

4. Pakaian Rasulullah SAW
Baginda SAW gemar memakai qamis iaitu kemeja berlengan panjang seta labuh sehingga
ke betis  dan jubah ala Roman yang sempit lengannya.

5. Minyak wangi Rasulullah SAW
Minyak wangi bagi lelaki ialah minyak yang berbau harum dan tidak berwarna, manakala
bagi wanita pula pelbagai warna tetapi tidak berbau. Minyak wangi adalah satu daripada
sunah Nabi SAW. Para Malaikat suka berdamping dengan orang yang memakai minyak
wangi. Hadith yang diriwayatkan oleh Abu Uthman al-Nahdi bahawa Nabi SAW bersabda:
“Apabila salah seorang daripada kamu diberikan minyak wangi maka dia tidak boleh ditolak
kerana sesuatu yang wangi itu dari syurga.”

(Hadith riwayat oleh at-Tirmidzi)

Sumber: Biografi Agung Rasulullah SAW, Rusydi Ramli al-Jauhari, Mustread Sdn. Bhd., 2012.

Pe n d i d i k 23

Cinta
Rasul

Oleh: Ustazah Taqwa Zabidi

  Kedua, berhijrah kerana mencari rezeki.
Menjadi lumrah untuk kita berpindah daripada
satu negeri ke negeri yang lain di dalam
Malaysia. Ada di antara kita yang terpaksa
berpindah beberapa kali dalam tempoh lima
tahun kerana ibu bapa kita mendapat peluang
pekerjaan di tempat lain. Pekerjaan itulah
ruang rezeki untuk adik-adik sekeluarga. Tidak
mustahil, suatu hari nanti, adik-adik juga akan
berpindah keluar negara atas urusan kerja. Ini
adalah peluang yang baik untuk kita mengenali
dunia baharu. Kita tidak boleh duduk setempat
sahaja untuk mendapatkan sumber kewangan
yang lebih baik.

  Ketiga, berjalan kerana meninggalkan
sesuatu tempat demi agama. Ada antara kita
yang tidak mendapat peluang menjalankan
tanggungjawab agama dengan baik di sesuatu
tempat. Ada sahabat-sahabat kita yang sentiasa
ditindas untuk melakukan ibadah. Contohnya, di
Perancis, ada sahabat-sahabat perempuan yang
dilarang untuk bertudung. Manakala sahabat-
sahabat kita di Syria sering kali diancam dengan
letupan bom akibat pergolakan masyarakat di
sana. Ini menyebabkan seseorang itu terpaksa
meninggalkan tempatnya demi mencari tempat
yang lebih baik untuk meneruskan kehidupan
dan menjalankan tanggungjawab sebagai
seorang Islam.

  Lihatlah adik-adik, situasi-situasi seumpama
ini menjelaskan penghijrahan boleh membawa
kepada kebaikan. Penghijrahan Rasulullah SAW
dari kota Mekah ke kota Madinah menjadi
pengajaran kepada kita bahawa untuk lebih
berjaya, kita perlu berusaha, tidak takut kepada
suasana baharu, bergerak dan tinggalkan
suasana yang tidak selesa dan bersedia
menghadapi sesuatu yang baharu.

Salam Maal Hijrah untuk adik-adik semua.

Tahun baharu 1438H telah tiba. Sudah lebih
seribu empat ratus tahun sejarah penghijrahan
Nabi Muhammad SAW terus diingati saban
tahun. Adik-adik sudah tentu sedikit sebanyak
mengetahui sejarah ini daripada ibu bapa,
program-program yang diadakan di sekolah
serta  bahan-bahan bacaan lain.

  Peristiwa hijrah iaitu perpindahan Nabi
SAW dan umat Islam dikala itu adalah sejarah
besar dalam kalendar Islam. Hari ini peristiwa
itu diingati. Ya, ia adalah sejarah. Tiada lagi
perpindahan seumpama itu pada hari ini.
Tetapi kita mengambil pengajaran daripada
sejarah itu. Jika adik-adik perhatikan sejarah
itu, Rasulullah SAW dan umat Islam yang lain
berpindah daripada seksaan masyarakat jahiliah
kepada sebuah bandar lain untuk mendapatkan
kehidupan yang lebih baik.

    Imam Shafie rahimahullah pernah berkata,
ada tiga sebab seseorang itu berjalan jauh iaitu:
pertama, berjalan kerana mencari ilmu; kedua,
berjalan kerana mencari rezeki; dan ketiga
berjalan kerana meninggalkan sesuatu tempat
kerana agama. Jom kita fahami apa yang
dimaksudkan dengan sebab-sebab ini.

  Pertama, berjalan kerana mencari ilmu.
Tahukah adik-adik, mencari ilmu bukan di
sekolah kita sahaja? Malah kita boleh mencari
ilmu melalui pengembaraan. Ada banyak
perkara yang boleh kita pelajari apabila kita mula
berhijrah. Contohnya, apabila adik-adik dewasa
kelak, adik-adik boleh memilih untuk belajar di
luar negara. Ketika itu, kita bukan sahaja belajar
ilmu baharu di sekolah, tetapi kita bakal pelajari
suasana kehidupan baharu, mengenali orang-
orang sekeliling yang baharu, budaya dan cara
hidup yang berbeza dan mungkin juga bahasa
yang berbeza.

Jom Hijrah

Pe n d i d i k24

Pedoman

Oleh: Asyiq Azhad

Pemandangan pada pagi itu sungguh tenang dan nyaman. Kedengaran bunyi
ayam berkokok di belakang rumah. Bermulalah musim cuti sekolah bagi anak-anak
di Malaysia.

Ehsan masih belum bangun daripada tidurnya. Sudah puas ibunya
mengejutkannya untuk bangun pagi, tetapi tetap diteruskan tidurnya. “Ehsan,
bangunlah sayang. Bangun sayang,nanti rezeki tak masuk kalau bangun lambat.”

“Ibu... Ehsan ngantuklah ibu...” rengek Ehsan di atas katil.

“Bangunlah Ehsan. Mari tolong ibu jaga adik-adik atau tolong ibu buat kerja rumah.”

“Malaslah ibu. Lebih baik Ehsan tidur. Boleh mimpi macam-macam. Sekarang
kan musim cuti... Jadi Ehsan nak tidur puas-puaslah ibu.” Puan Azizah tidak mampu
lagi untuk memujuk Ehsan. Ehsan seorang anak yang baik tetapi sedikit pemalas.
Pening Puan Azizah dengan kerenahnya dan adik-adiknya di rumah. Diharapkan
Ehsan sebagai anak sulung dapat membantunya di rumah dan mengurus adik-
adiknya namun tidak seperti yang diharapkan.

“Azizah... Ayah tengok wajah kamu pucat sahaja. Mengapa?”

“Mungkin penat sikit kot, ayah.”

“Jagalah kesihatan kamu, Azizah. Kamu sahaja tonggak utama
dalam keluarga kamu sekarang. Sejak pemergian arwah suami
kamu, ayah tengok kamu semakin kurang menjaga kesihatan
kamu. Kerja berat-berat dan tidur tak menentu...” luah Pak Mail
kepada anaknya, Azizah.

“Nak buat macam mana, ayah. Anak-anak semua masih kecil lagi.”

“Kamu kena nasihatkan Ehsan. Ajarkan dia rasa
bertanggungjawab walaupun dia masih kecil lagi. Minta
pertolongan dia untuk membantu kamu di rumah.”

“Sudah puas Azizah nasihatkan, ayah. Tapi begitu juga
keadaannya. Biarlah ayah, dia masih kecil lagi.”

Ehsan memerhatikan ibunya di ruang menonton televisyen.
Dia melihat wajah ibunya yang kelihatan pucat.

Maafkan Saya, Ibu!

Pe n d i d i k 25

Karya
Pembaca

Kemudian, dia berpaling kembali menonton televisyen. Dibiarkan ibunya melipat
pakaian yang banyak sendirian sambil membuaikan adiknya.

Tiba-tiba, ibunya pengsan. Kain yang dilipat terlepas di atas permukaan lantai.
Ehsan terkejut sambil menjerit, “Ibu!” Ehsan berlari mendapatkan ibunya.

“Ibu... Bangun ibu...” Ehsan cemas. Cepat-cepat dia mendapatkan datuknya.
Tidak lama kemudian, datuknya datang lalu melihat keadaan anaknya yang terkulai
layu itu.

“Ehsan... Telefon ambulans sekarang...” seru Pak Mail.

“Baik, atuk!”

Tidak lama kemudian, ambulans pun sampai. Puan Azizah dibawa ke hospital
ditemani oleh Ehsan dan jururawat di dalam ambulans. Tanpa disedari, air mata
Ehsan tumpah. “Ibu... Maafkan Ehsan, ibu. Ibu... Bangunlah ibu.”

Hasil pemeriksaan doktor mendapati bahawa Puan Azizah tiada menghidap
sebarang penyakit. Puan Azizah hanya keletihan dan kurang berehat. Ehsan menarik
nafas lega.

“Ibu... Maafkan Ehsan, ya ibu. Ehsan janji Ehsan tidak mahu malas lagi.”

“Ehsan janji, kan. Ehsan akan tolong ibu di rumah dan tak malas lagi.
Bukan setakat rajin tolong ibu, tetapi rajin belajar juga untuk masa
depan Ehsan. Nanti kalau ibu sudah tiada, siapa nak jaga
adik-adik. Jadi Ehsan kena belajar daripada sekarang.”

“Ehsan menyesal ibu. Sempena tahun baharu
ini, Ehsan janji Ehsan tak akan malas belajar dan
bantu ibu di rumah. Ehsan sayang ibu. Ehsan
tak nak ibu sakit.”

Puan Azizah terharu dengan ketulusan
hati anak sulungnya itu. Ehsan berazam
akan menghijrahkan diri untuk menjadi anak
yang lebih soleh, taat, bertanggungjawab
dan rajin. Dia sudah pun mengerti bahawa
tugas seorang ibu dan suri rumah itu
bukanlah tugas yang mudah bahkan
sungguh memenatkan dan meletihkan.

Pe n d i d i k26

Cuti yang Memberi Pahala
Oleh: Mohamad Baharudin Mohamad Bekri

Asad sedang berjalan ke arah Qittah dan
Jamal yang sedang menonton televisyen.

Esok kita hendak
pergi ke mana?

Esok pergi
kerjalah.

Jamal ni, lupalah tu.
Esok kan cuti sempena
Sambutan Maal Hijrah.

Hah! Cuti?
Yahuu... Kalau
begitu kita
pergi lepak di
shopping mall.

Pe n d i d i k 27

Fabel

Haiwan tak dibenarkan
masuk shopping mall.
Lebih-lebih lagi unta. Jadi, takkan nak duduk

rumah sahaja?

Saya tahu ke mana
kita hendak pergi
esok. Tempat yang
sangat bagus.

Yahuuu...

Pe n d i d i k28

Qittah, kita di mana?

Kita di masjid. Kita dengar ceramah tentang Maal Hijrah.
Sempena cuti Maal Hijrah, apa salahnya kita gunakan
peluang hadir ke majlis ilmu? Setidak-tidaknya, cuti itu
adalah cuti yang memberi pahala. Berbanding sekadar
lepak cuci mata. Terdedah kepada dosa mata dan
mengumpat pula.

Keesokan harinya.

Jamal dan Asad pun menangis insaf.

Pe n d i d i k 29

Pe n d i d i k30

bersama pak syarif
Saya Suka
Baca Jawi

Pe n d i d i k 31

Pe n d i d i k32

Pe n d i d i k 33

Belajar Bahasa
Mandarin

Oleh: Hajah Mariam Abdullah @ Mah Lee

tema: maal hijrah

Pe n d i d i k34

INGIN MELANGGAN
MAJALAH PENDIDIK?

Adik-adik yang berminat untuk melanggan majalah PENDIDIK
boleh menghantar:
1. Sampul surat beralamat sendiri.
2. Ukuran sampul surat adalah 32cm x 23cm (saiz A4)
3. Lekat setem RM1.00 bagi setiap sampul.
4. Tuliskan perkataan PENDIDIK di bahagian atas sebelah kiri sampul surat berkenaan.
5. Satu sampul surat hanya untuk satu keluaran sahaja (2 naskah)

Sila hantarkan sampul surat adik-adik kepada :
Pengarang Majalah Pendidik,
Bahagian Penerbitan,
Jabatan Kemajuan Islam Malaysia (Jakim),
Aras 4, Blok D9, Kompleks D,
Pusat Pentadbiran Kerajaan Persekutuan,
62519 Putrajaya.
Tel: 03-8886 4000
Faks: 03- 8889 2046

Kepada:
Nurul Hayati bt. Mohd Zain
1086, Jalan Ehsan, Kepong
52100 Kuala Lumpur.

32cm

23
cm

SetemPENDIDIK

Adik-adik ingin menambah kenalan? Adik-adik dapat berkenalan
dan berhubung antara satu sama lain serta bertukar-tukar
fikiran tentang pelajaran, memberi pendapat, nasihat dan
sebagainya melalui ruangan ini. Adik-adik boleh menyertainya
dengan mengisi borang dan sertakan sekeping gambar yang
berukuran pasport.

Hantarkan borang adik-adik kepada:
Pengarang,
Majalah Pendidik,
Bahagian Penerbitan,
Jabatan Kemajuan Islam Malaysia (JAKIM),
Aras 4, Blok D9, Kompleks D,
Pusat Pentadbiran Kerajaan Persekutuan,
62519 Putrajaya.

Nama: ......................................................

..................................................................

Alamat: ...........................................................................................

........................................................................................................

Cita-cita: ........................................................................................

Hobi: .........................................................................................

E-mel: .......................................................................................

Blog: ..............................................................................................

Jabatan Kemajuan Islam Malaysia

www.islam.gov.my

ISSN  0128-2247

PERCUMA

Jabatan Kemajuan Islam Malaysia

www.islam.gov.my

Anatomi/Perubatan:Menjadi Bijaksana

Khyra & Khyri:Bercakap Benar

ISSN  0128-2247

PERCUMA

Ketenangan
Mencari

Kisah nabi:

Jabatan Kemajuan Islam Malaysia

www.islam.gov.my

ISSN  0128-2247

PERCUMA

KISAH NABI

KHYRA & KHYRI

Motivasi & INSPIRASI

Nabi Daud AS:  Menjadi Raja dan Hakim yang Bijaksana

Kerjasama

Hormat-Menghormati

Pe n d i d i k 35

BAHAGIAN A: MAKLUMAT PERIBADI

Arahan : Sila pilih jawapan yang bersesuaian.
1. Umur:

  <6 tahun    7-9 tahun
  10-12 tahun    >12 tahun

2. Jantina:
  Lelaki    Perempuan

3. Agama:
  Islam    Bukan Islam

4. Bangsa:
  Melayu
  Cina
  India
  Bumiputera Sabah
  Bumiputera Sarawak
  Bumiputera Semenanjung
  Lain-lain

5. Pendidikan:
  Sekolah Berasrama Penuh
  Sekolah Kebangsaan
  Sekolah Jenis Kebangsaan (Cina/Tamil)
  Sekolah Rendah Islam
  Tadika KEMAS
  Tadika Swasta
  Lain-lain

BAHAGIAN B: KANDUNGAN MAJALAH PENDIDIK

Arahan : Sila pilih jawapan yang bersesuaian.
1. Sila tandakan kandungan yang paling digemari dalam majalah Pendidik:

  Dari Meja Pengarang
  Mutiara Hadith
  Fardhu Ain/Kifayah: Belajar Tauhid
  Fardhu Ain/Kifayah: Adab Islamiah
  Fardhu Ain/Kifayah: Tafhimul Quran
  Ulul Albab: Anatomi/Perubatan
  Ulul Albab: Sains Teknologi

    & Alam Sekitar
  Tahukah Adik-adik

  Khyra & Khyri
  Kisah Nabi
  Soal Jawab Agama
  Novel Bersiri
  Motivasi & Inspirasi
  Tip Adik Hebat
  Bersama Kak Kusyi
  Cinta Rasul
  Pedoman

  Karya Pembaca
  Fabel
   Saya Suka Baca Jawi
  Belajar Mandarin
  Teka Silangkata
  Permainan IQ
  Peraduan Mewarna
  Poster (muka belakang)

2. Dari manakah anda memperoleh majalah Pendidik?
  Kaunter Jualan Jakim   Langganan    Lain – lain
  Program Jakim     Masjid

3. Bagaimanakah anda mengetahui mengenai majalah Pendidik?:
  Keluarga    Media     Laman sosial     Lain – lain
  Rakan    Enjin carian     Pameran / Ekspo

4. Tujuan anda membaca majalah Pendidik:
  Mendapatkan ilmu pendidikan Islam untuk kanak-kanak    Membaca komik     Kulitnya menarik
  Rujukan bahan bantu mengajar      Lain-lain

Arahan untuk soalan 5-10  : Sila pilih jawapan yang sesuai berdasarkan skala yang dinyatakan di bawah

Skala
JAWAPAN Tidak Setuju Kurang Setuju Memuaskan Setuju Sangat Setuju

SKOR 1 2 3 4 5

5. Anda sangat suka majalah Pendidik:
         5      4      3      2      1
6. Kekerapan keluaran majalah Pendidik (dua bulan sekali):
         5      4      3      2      1
7. Ketebalan majalah Pendidik (40 muka surat):
         5      4      3      2      1
8. Kandungan bahan sentiasa terkini:
         5      4      3      2      1
9. Reka bentuk dan atur huruf yang menarik:
         5      4      3      2      1
10. Kandungan majalah boleh digunapakai sebagai rujukan:
         5      4      3      2      1
11. Mohon cadangkan penambahbaikan untuk majalah Pendidik

………………………………………………………………….………………………………………………………………………………………………………………………………………………………………………………………………………

 ………………………………………………………………….………………………………………………………………………………………………………………………………………………………………………………………………………

Borang Kaji Selidik Pembaca Pendidik

Hantarkan borang kepada:- Majalah Pendidik, Bahagian Penerbitan, Jakim, Aras 4, Blok D9, Kompleks D, Pusat Pentadbiran Kerajaan
    Persekutuan, 62519 Putrajaya.

Pe n d i d i k36

Pe n d i d i k 37

Teka
Silang Kata

MELINTANG
4. Tahun Islam
6. Bermaksud harta (Bahasa Arab)
8. Penyuluh hidup
10. Sifat wajib bagi Rasul
11. Kitab yang diturunkan kepada
 Nabi Daud AS
12. Ibu Nabi Ishak AS
13. Pemberian di dalam Islam

MENEGAK
1. Pintu masuk kepada kehidupan
 abadi
2. Orang yang membaca khutbah
3. Nama seorang pemuda yang
 dijadikan nama surah di dalam
 al-Quran tetapi beliau bukan nabi
4. Gelaran Nabi Muhammad SAW
 kepada isteri baginda Aisyah RA
5. Jawatan orang yang paling
 berkuasa di mahkamah
7. Wajib bermalam di _______
 apabila menunaikan haji
9. Ibadah di Mekah

SYARAT PERADUAN
1. Peraduan ini terbuka kepada

kanak-kanak yang berumur dari
7 hingga 12 tahun sahaja.

2. Peserta boleh menghantar
lebih dari satu penyertaan.
Bagaimanapun, peserta yang
dipilih hanya layak memenangi
satu hadiah sahaja.

3. Borang penyertaan hendaklah
diisi dengan HURUF BESAR dan
tulisan yang kemas.

4. Penyertaan hendaklah sampai
kepada pengarang selewat-
lewatnya sebelum keluaran
Pendidik yang akan datang.

Hantarkan penyertaan adik-adik kepada:
PERADUAN TEKA SILANGKATA (Isu 2, 2016), Majalah Pendidik, Bahagian Penerbitan, Jakim,

Aras 4, Blok D9, Kompleks D, Pusat Pentadbiran Kerajaan Persekutuan, 62519 Putrajaya.

Nama: ............................................................................................

Alamat: ..........................................................................................

.........................................................................................................

.........................................................................................................

Tel: .....................................................Umur: ...............................

Nombor SB/KP: ...........................................................................

No Akaun Bank: ...........................................................................

Bank dan Cawangan Bank: .........................................................
* Kecuali Tabung Haji.
* Sila tulis nombor telefon dan nombor akaun untuk
 urusan penghantaran hadiah.

1

2 3 4 5

6

7

8 9

10

11

12

13

Pe n d i d i k38

Tema: Maal Hijrah

Nama: ........................................................................................

Alamat: .....................................................................................

....................................................................................................

....................................................................................................

Tel: .....................................................Umur: ...........................

Nombor SB/KP: .......................................................................

No Akaun Bank: .......................................................................

Bank dan Cawangan Bank: ......................................................
* Kecuali Tabung Haji.
* Sila tulis nombor telefon dan nombor akaun untuk urusan
 penghantaran hadiah.

SYARAT PERADUAN

1. Peraduan ini terbuka kepada kanak-
 kanak yang berumur dari 7 hingga 12
 tahun sahaja.

2. Gambar hendaklah diwarnakan
 mengikut kreativiti adik-adik.

3. Peserta boleh menghantar lebih
 dari  satu penyertaan. Bagaimanapun,
 peserta yang  dipilih hanya layak
 memenangi satu hadiah sahaja.

4. Borang penyertaan hendaklah
 diisi dengan HURUF BESAR
 dan tulisan yang kemas.

Hantarkan penyertaan adik-adik kepada:
PERADUAN MEWARNA (Isu 2, 2016), Majalah Pendidik, Bahagian Penerbitan, Jakim,

Aras 4, Blok D9, Kompleks D, Pusat Pentadbiran Kerajaan Persekutuan, 62519 Putrajaya.

Peraduan
Mewarna

Cari Saya
Terdapat tujuh benda yang tersembunyi pada gambar di bawah.
Kawan-kawan, mari kita cari benda yang tersembunyi itu.

• huruf  D
• garfu
• cawan
• kuali
• senduk

Cari Saya

Pe n d i d i k 39

Permainan
Uji IQ

Mengenal Suku Kata
Lengkapkan perkataan di bawah.

s g

t g

m g

b g

Pe n d i d i k40

Permainan
Uji IQ

a

b

Perhatikan gambar di bawah,
cari tiga perbezaan pada gambar b.

Pe n d i d i k 41

Permainan
Uji IQ

Pe n d i d i k42

Buku Terbitan
JAKIM

Biodata Penulis

Kusyi Hirdan atau nama penuh beliau ialah Raja Nur
Qurshiyah Bt Raja Hirdan dilahirkan pada 16 Januari 1969 di
Bukit Chandan, Kuala Kangsar, Perak.

Beliau mendapat pendidikan di Sekolah Rendah Raja
Perempuan Muzwin bermula dari tahun 1 hingga tahun 6.
Kemudian menyambung persekolahan di Sekolah Menengah
Raja Perempuan Kelsom. Seterusnya beliau menyambung
pengajian di Bedford Girls College dalam bidang Secretarial
Studies and Intermediate dalam kursus English For Business
Communications.

Beliau memulakan minat dalam penulisan dengan menulis
cerpen dan puisi, Kusyi Hirdan semakin bersemangat apabila
karyanya tersiar di majalah Nona, Jelita, Perempuan, Citra,
Wanita dan Seri Dewi & Keluarga. Menulis sudah sebati
dengan jiwanya.

Selain aktif menulis novel, Kusyi Hirdan juga bekerjaya sebagai
wartawan. Kini sebagai penulis penyumbang untuk akhbar
Harian Metro di ruangan meja wanita. Sepanjang kerjaya di dunia
kewartawanan dan penulisan, Kusyi telah dianugerahi; Hadiah
Kewartawanan Terbaik (Bahasa Melayu) 2002, dan Singapore
Tourism Award-Penulis Artikel Terbaik (Bahasa Melayu) 2005.
Pertandingan Menulis Skrip Berunsur Islam anjuran
IKIM-hadiah saguhati,serta Anugerah Sastera Perdana 2010
novel kanak-kanak-Umairah & Kuda Putih.

Setakat ini Kusyi Hirdan sudah menulis lebih dari 36 novel yang
meliputi novel umum, remaja, kanak-kanak dan sains fiksyen.

Info Buku

ISBN 978-983-0425-18-4
Cetakan Pertama: 2013
Kategori: Kanak-kanak
Tebal: 170 halaman
Harga: RM35.00

Kusyi Hirdan

Cintakan

Nadrah

Hubungi kami dan dapatkan naskhah anda di:

Unit Promosi, Bahagian Penerbitan, Jakim,
Aras 1, Blok D9, Kompleks D,
Pusat Pentadbiran Kerajaan Persekutuan,
62519 W.P. Putrajaya.
Tel: 03-8886 4575
E-mel: promosi@islam.gov.my

Kedai Buku Jakim Masjid Tuanku Mizan Zainal Abidin,
Lot 4, Masjid Tuanku Mizan Zainal Abidin,
No. 25, Jalan Tunku Abdul Rahman,
Present 3, 62100 W.P. Putrajaya.
Tel: 03-8890 3669
E-mel: kedaibuku@islam.gov.my

Cover Pendidik

PENDIDIK ISU 2 2016


HADITH MAWDU‘
Sejarah dan Cara-cara Mengenalinya

Oleh:
Prof. Madya Dr Abdul Hayei Bin Abdul Sukor

Disediakan Oleh:
Bahagian Penyelidikan,

Jabatan Kemajuan Islam Malaysia.

Diterbitkan Oleh:
Jabatan Kemajuan Islam Malaysia

© Jabatan Kemajuan Islam Malaysia
http://www.islam.gov.my

Cetakan pertama 2008
Cetakan kedua 2015

Hakcipta Terpelihara. Tidak dibenarkan mengeluar ulang mana-mana bahagian
artikel, ilustrasi, dan isi kandungan buku ini dalam apa juga bentuk dan dengan
cara apa jua sama ada secara elektronik, fotokopi, mekanik, rakaman atau
cara lain sebelum mendapat izin bertulis daripada Ketua Pengarah, Jabatan
Kemajuan Islam Malaysia, Pusat Pentadbiran Kerajaan Persekutuan, 62519
Putrajaya.

Diterbitkan oleh:
Jabatan Kemajuan Islam Malaysia,
Blok D7 & D9, Kompleks D,
Pusat Pentadbiran Kerajaan Persekutuan,
62519 Putrajaya,
Wilayah Persekutuan.

Rekabentuk dan dicetak oleh:

VISUAL PRINT SDN. BHD.
No. 47, 47-1, Jalan Damai Raya 1,
Alam Damai, Cheras.
56000 Kuala Lumpur.

iii

Kata-Kata Aluan
Sahibus Samahah Mufti Wilayah Persekutuan

Assalamualaikum wbrt.

Alhamdulillah saya bersyukur kehadrat Allah SWT yang telah memberi
hidayah dan inayah serta keizinannya maka usaha untuk menerbitkan risalah
kecil mengenai “Hadith Mawdu‘ dan Cara Mengenalinya” telah berjaya
terlaksana.

Saya bagi pihak Pejabat Mufti Wilayah Persekutuan mengambil
kesempatan ini untuk merakamkan setinggi-tinggi penghargaan dan terima
kasih kepada Prof. Madya Dr. Abdul Hayei bin Abdul Sukor yang telah
berusaha bersungguh-sungguh menulis tajuk ini. Semoga usaha beliau ini akan
diberkati dan mendapat ganjaran daripada Allah SWT.

Kepada masyarakat Islam di Wilayah Persekutuan khasnya dan di
Malaysia amnya, saya berharap dapat menggunakan risalah kecil ini sebagai
asas panduan bagi mengenali ciri-ciri Hadith Mawdu‘ (Hadith Palsu) yang
sejak dahulu hingga sekarang banyak tersebar dalam masyarakat kita dan
setengahnya telah menjadi pegangan mereka. Justeru dengan penerbitan risalah
kecil ini akan mengubah dan membetulkan keadaan serta membersihkan
masyarakat daripada hadith-hadith yang direka secara dusta bagi menyesatkan
umat manusia.

Akhirnya sama-samalah kita berdoa semoga Allah SWT memberkati
segala usaha kita ini lnsya-Allah.

(Prof. Madya Dr. Mohammed Yusoff bin Hussain)
Mufti Wilayah Persekutuan Jabatan Perdana Menteri

iv

1

بسم هللا الرمحن الرحيم

Hadith Mawdu‘ dan Cara-cara Mengenalinya1

Pendahuluan

Kedudukan hadith sahih sebagai sumber kedua dalam Islam selepas
al-Qur’an telah disepakati umat Islam, berpandukan dalil-dalil al-
Qur’an, al-Sunnah dan Ijma‘ ulama’. Mereka juga sepakat menyatakan
pendustaan terhadap Nabi SAW adalah suatu dosa yang sangat besar
menyebabkan seseorang pendusta dimasukkan ke neraka.

Memalsukan hadith antara fenomena yang berlaku selepas
kewafatan Rasulullah SAW, apabila manusia mula mengejar cita-cita
keduniaan, tanpa mengira jalan yang ada di hadapannya, sama ada
benar atau salah, atau kerana didorong oleh salah faham terhadap ajaran
Islam, lalu mencampur adukkan antara sabda dan bukan sabda.

Takrif Hadith Mawdu‘ (موضوع)

Perkataan mawdu‘ diambil daripada asal kata wada َوَضَع ertinya
letak sesuatu dan tinggal atau melahirkan anak. Menurut istilah ulama
hadith, mawdu‘ ertinya hadith yang dibuat, direka secara dusta terhadap
Rasulullah SAW. Hubungan antara dua makna bahasa dan istilah ini erat
sekali, kerana mawdu‘ pada bahasa membawa makna jatuh dan hilang
sesuatu daripada perkiraan, sedang makna istilahnya pula mengada-
adakan sesuatu yang tidak ada sebelumnya.

1  Kertas kerja ini dibentangkan dalam Muzakarah Pemegang Tauliah Mengajar
Wilayah Persekutuan dan Labuan pada 18 Oktober 2001 “Khamis” (W.P. Kuala
Lumpur) dan 13 November 2001 “Selasa” (W.P. Labuan).

2

Hadith yang dimawdu‘ atau dipalsukan itu terbahagi dua:

Pertama: Memalsu atau mereka sendiri sesuatu ucapan, kemudian
memperakukannya sebagai sabda atau ucapan Nabi SAW.

Kedua: Memalsukan sesuatu ucapan yang bukan ucapan Nabi SAW,
seperti ucapan sahabat, tabi‘in, hukama’, sufi atau lain-lain. Atau
diriwayatnya daripada sumber Isra’iliyyat, kemudian menghubungnya
kepada Nabi SAW, bagi mendapatkan kepercayaan masyarakat.

Antara contoh ucapan sahabat yang dihubung kepada nabi ialah:

ــا  ــا مَّ ــا عســى أن َيُكــْوَن بَِغيَضــَك يوًم ــَك َهــْوَن مَّ ــْب َحِبيَب ُأْحِب
ــا عســى أن يكــون حبيَبــك يومــا مــا2 وأَْبِغــْض بَِغيَضــَك َهــْون َم

Ucapan ini dikesan ucapan Ali Ibn Abu Talib.

Ada juga kalam tabi‘ in yang dihubung kepada Nabi SAW, misalnya:

نـَْيا رَْأُس ُكلِّ َخِطيَئٍة3 ُحبُّ الدُّ
Kalam ini sebenarnya ucapan Malik Ibn Dinar

Ada kalam hukama’ didakwa hadith Nabi SAW, misalnya:

الَمِعَدُة بـَْيُت الَداِء َوالِْْمَيُة رَأُس ُكلِّ َدَواٍء4

2 Al-Bairuti, Asna al-Matalib, ms 20. AI-‘Ajluni, Kasyf al-Khafa‘wa Muzil al-
llbas.1/53.

 Maksudnya: Buat baik kepada kawan berpada-pada, mungkin suatu hari ia
menjadi musuh anda. Marahi musuh juga berpada-pada, mungkin pada suatu
hari ia menjadi teman anda.

3 Asna al-Matalib. ms 92. Kasyf al-Khafa, 1/345 Maksudnya: Cintakan dunia
punca segala dosa.

4 Ibid. 2/214. Maksudnya: Perut rumah penyakit, berpantang ubat yang sangat
mujarab.

3

Kalam ini dikesani sebagai ucapan al-Harith Ibn Kaladah, seorang
tabib Arab.

Ada kalam ahli Tasawuf yang didakwa hadith seperti:

َمْن َعَرَف نـَْفَسُه فـََقْد َعَرَف َربَُّه5
Kalam ini bukan sabda Nabi SAW, kerana tidak diketahui ada jalan

sanadnya, sama ada sahih atau da‘if. Sesetengah ulama menyatakan,
ia adalah ucapan Abu Sa‘id al-Kharraz, ada yang mengatakan ucapan
Yahya Ibn Mu‘adh al-Razi.

Ada kalam bersumber daripada Isra‘iliyyat, yang kemudiannya didakwa
hadith seperti:

َمــا َوِســَعِن َسَائِــي َوال أَْرِضــي، َوَلِكــن َوِســَعِن قـَْلــُب َعْبــِدي
اْلُمْؤِمــِن6

Menurut Ibn Taymiyyah: Kalam ini bersumber daripada Isra’iliyyat,
tiada asalnya daripada Nabi SAW.

Memang banyak sekali kalam yang dihubung atau didakwa kepada
sabda Nabi SAW, sahabat dan tabi‘in, padahal sumbernya datang
daripada sumber Isra’iliyyat, seperti berita mengenai asal kejadian
(Bad‘ al-Khalq), al-Ma ‹ad, berita umat terdahulu, (Akhbar al- Umam
al-Madiyah), al-Kawniyyat, Qisas al-Anbiya‘ dan lain-lain.

5 Asna al-MataIib, ms 214.
 Maksudnya: Sesiapa kenal dirinya, maka kenal tuhannya.
6 Asna al-Matalib, ms 192. Kasyfal-Khafa‘ 2/195. Maksudnya: Aku tidak menelusi

pada langit dan bumiku, tetapi menelusi hati hamba- Ku yang Mukmin.

4

Hukum Meriwayat Hadith Mawdu‘

Ulama Hadith, salaf dan khalaf sepakat menyatakan tidak harus
meriwayatkan hadith mawdu‘ dalam apa jua bab, bidang dan tajuk,
sama ada yang berkaitan hukum halal atau haram fada’il al-a‘mal,
targhib dan tarhib mahupun kisah dan sejarah, kecuali dengan suatu
pertanyaan bahawa riwayat itu mawdu‘ dan rekaan semata-mata.7

Banyak hadith memberi amaran keras terhadap pendusta yang
memalsukan hadith, kemudian mendakwanya sebagai sabda Nabi.
Justeru itu, para sahabat sangat takut apabila meriwayat sesebuah
hadith, kerana khuatir terjerumus ke dalam amaran itu, dalam riwayat
Bukhari dan Muslim daripada Ali RA sabda Nabi SAW:

ال َتْكِذبُوا َعَليَّ ، فَِإنَُّه َمْن َيْكِذْب َعَليَّ يَِلْج النَّاَر8
Terjemahan: Jangan kamu berdusta terhadapku.
Sesungguhnya sesiapa berdusta terhadapku, maka sedialah
kemasukannya ke neraka.

Dalam riwayat al-Mughirah Ibn Syu‘bah RA, katanya: Aku dengar
Rasulullah SAW bersabda:

ِإنَّ َكــِذًب َعلَــيَّ لَْيــَس َكَكــِذٍب َعلَــى َأَحــٍد ، َمــْن َكــَذَب َعلَــيَّ
ــًدا فـَْليـَتـَبــَـوَّْأ َمْقَعــَدُه ِمــَن النَّــاِر9 ُمتـََعمِّ

Terjemahan: Sesungguhnya pendustaan terhadapku, tidak
seperti pendustaan terhadap orang lain. Sesiapa berdusta

7 AI-Suyuti, Tadrib al-Rawi, ms 98. Muqaddimah Ibn al-Salah, ms 109.
8 Bukhari, Sahih al-Bukhari, (Kitab al-‘llm: Bab Ithm man Kadhab‘ala al-Nabi.

Lihat Fath al-Bari, 1/199-202. Muslim, al-Muqaddimah, 9-10.
9 Bukhari, Sahih al-Bukhari, (kitab al-Jana‘ iz, Bab Ma Yukrah Min al-Nihayah

‘alaal-Mayyit). Lihat Fath al-Bari 3/160. Muslim, al-Muqaddimah, 1/9–10.

5

terhadapku dengan sengaja, maka sediakanlah tempatnya
dalam neraka.

Dalam riwayat Samurah Ibn Jundab RA katanya: sabda Nabi
SAW:

َمْن َحدََّث َعنِّ ِبَِديٍث يـَُرى أَنَُّه َكِذٌب فـَُهَو َأَحُد اْلَكاِذِبنَي10
Terjemahan: Sesiapa meriwayat daripadaku hadith, sedang
ia tahu hadith itu dusta, maka ia termasuk salah seorang
pendusta.

Menurut Imam Nawawi11: Bagi mereka yang tahu atau
pada sangkaannya sesebuah hadith itu mawdu‘ maka haram ia
meriwayatkannya. Sesiapa yang meriwayatkannya, sedang ia tahu
atau mengikut berat sangkanya hadith itu mawdu‘ tanpa menyatakan
keadaannya yang sebenar, maka ia termasuk dalam golongan yang
diberi amaran oleh hadith ini, kerana sabdanya:

َمْن َحدََّث َعنِّ ِبَِديٍث يـَُرى أَنَُّه َكِذٌب فـَُهَو َأَحُد اْلَكاِذِبنَي12
Tidak ada bezanya antara hadith yang dipalsukan pada perkara yang

berkaitan hukum dan bukan hukum, semuanya haram dan termasuk
antara dosa yang terbesar dan terkeji.

Ulama dan pemikir Islam sepakat menyatakan bahawa dusta adalah
suatu amalan keji dan buruk, biar di mana dan terhadap sesiapapun,

10 Sahih Muslim, al-Muqaddimah, 1/9.
11 Nama penuh beliau ialah Yahya Ibn Syaraf a1-Nawawi, Imam besar dalam

mazhab Syafi‘i, lahir pada tahun 631H. dan meninggal pada tahun 676H. Beliau
antara ulama yang menjadi contoh dalam beberapa bidang ilmu. Lihat al-Subki,
Tabaqat al-Syafi‘iyyah, 51165. Khayr al-Din, Al-A‘lam, 8/149–150.

12 Syarh Sahih Muslim, 1/71.

6

apa lagi jika terhadap Rasulullah SAW yang seluruh sabdanya menjadi
hujah dan sandaran dalam agama ini.

Qadi ‘Iyad ketika mengulas hadith yang memberi amaran terhadap
pemalsu-pemalsu hadith katanya: Mengapa pemalsu tidak wajar masuk
di bawah amaran hadith itu, sedangkan ucapannya dusta, dan mengapa
ia tidak boleh diberi amaran neraka13, sedangkan ia wajar dihukum
begitu.

Imam al-Suyuti menyatakan: Ulama hadith sepakat memutuskan
tidak harus meriwayatkan hadith mawdu‘ pada apa jua tajuk dan bidang,
kecuali dengan menyatakan kedudukannya sebagai mawdu‘ lain halnya
dengan da‘if yang harus diriwayat dalam bidang-bidang yang tidak
berkaitan ‘aqa‘id dan ahkamu.14

Justeru kerasnya amaran Nabi SAW terhadap pemalsu hadith,
khulafa Rashidin sangat berhati-hati apabila menerima sesebuah
riwayat. Abu Bakr dan Umar sebagai contoh, meminta ditunjukkan
dua saksi apabila sesuatu riwayat dikemuka kepadanya. Ali Ibn Abu
Talib meminta supaya diadakan sumpah atas kesahihan sesebuah hadith
yang disampaikan. Abdullah Ibn Mas‘ud apabila meriwayat sesebuah
hadith, gementar badan dan berpeluh, kedua matanya mengalir air
mata, kerana khuatir ada bahagian-bahagiannya yang tertambah atau
terlupa disebut, hinggalah seterusnya zaman tabi‘in yang mengikut
jejak sahabat apabila memanjangkan sesuatu riwayat, seperti Sa‘id Ibn
al-Musayyab, Urwah Ibn al-Zubair, Ali Ibn al-Husain dan lain-lain15.
Seterusnya sikap seumpama itu juga dituruti oleh generasi tabi‘in
sesudahnya seperti Malik Ibn Anas, Syu‘bah Ibn al-Hajjaj, Sufyan

13 Ibid. ms 70.
14 Seperti bidang Targhib dan Tarhib, Cerita, Mawa‘iz dan sebagainya. Lihat Tadrib

al-Rawi.
15 Sila lihat Tahzir al-Khawas Min Ahadith al-Qussas, IDS 88.9

7

al- Thawri, Hammad Ibn Zayd dan lain-lain. Jika ada apa-apa yang
mereka kaburi, mereka segera bertanya sahabat yang sebelum mereka
bagi memastikan kebenaran sesebuah riwayat.

Faktor-faktor Pemalsuan

Ulama‘ dan penyelidik hadith Mawdu‘ mengenalpasti beberapa faktor
yang mendorong pemalsuan hadith, antaranya:

1. Krisis dalaman umat Islam akibat perbezaan kecenderungan
politik. Penyokong setiap pemimpin sanggup memalsukan
hadith bagi kepentingan kumpulannya. Golongan Ahli
Sunnah wa al-Jamaah juga tidak terkecuali daripada kegiatan
memalsukan hadith bagi kepentingan kumpulannya. Hadith
tentang kelebihan tokoh-tokoh seperti Abu Bakr, Umar,
Uthman, Ali, al-‘Abbas, Mu‘awiyah dan lain-lain antara contoh
pemalsuan yang pernah dilakukan bagi menjawab hadith-
hadith yang direka kumpulan-kumpulan lawan.

2. Memburuk-burukkan ajaran Islam. Faktor ini banyak dilakukan
oleh kumpulan di luar Islam yang tewas kepada kekuasaan
Islam, mereka kecewa dengan kekalahan, lalu memalsukan
hadith, dengan tujuan menyesatkan umat Islam dan pemikiran
mereka.

3. Merangsang orang ramai supaya berbuat kebajikan. Faktor ini
banyak dilakukan oleh golongan yang tidak memahami ajaran
Islam dengan sebaik-baiknya, mereka memalsukan hadith,
supaya orang kembali berbuat amal kebajikan.

8

4. Mencari kepentingan dunia, seperti mengambil hati pemimpin,
dan mendapatkan kedudukan yang istimewa pada hati
pemerintah.

5. Memalsukan hadith kerana faktor-faktor peribadi yang
tidak boleh dielakkan, seperti kerana cacat penglihatan dan
sebagainya.

Cara-cara Mengenali Hadith Mawdu‘

Daripada beberapa kajian yang dibuat ulama dalam bidang ini,
beberapa alamat hadith mawdu‘ dikenalpasti, antaranya:

1. Pengakuan sendiri daripada pemawdu‘nya, seperti Ibn ‘Ismah
Nuh Ibn Maryam yang memalsukan hadith tentang fadhilat al-
Qur’an surah demi surah.16

2. Bertentangan fakta sejarah, seperti kenyataan riwayat daripada
syeikh tertentu, padahal ia dibuktikan sebagai tidak bertemu
dengannya, sebagai contoh:

ِإَذا اْنَكَســَف اْلَقَمــُر ِف اْلُمَحــرَِّم َكاَن اْلغَــَاُء َواْلِقتَــاُل َوُشــْغُل
ــْلطَاِن السُّ

Terjemahan: Apabila berlaku gerhana bulan dalam bulan
Muharam, berlaku kenaikan harga barang, peperangan dan
kesibukan pemerintah.

16 Nuruddin ‘Itr, Manhaj a1-Naqd, ms 310. Bagaimanapun ada hadith-hadith yang
mengesahkan surah-surah tertentu, seperti a1-Fatihah, a1-Baqarah, Ali ‘Imran,
Yasin, al-Dukhan, dan lain-lain. Lihat al-Suyuti, al-Itqan fi ‘Ulum al-Qur’an,
2/153-155.

9

3. Rendah bahasa penggunaannya, seperti menjanjikan pahala
yang sangat besar pada amalan yang terlalu kecil. Antara
contohnya:

الزجني إذا شبع زىن ، و إذا جاع سرق
Terjemahan: Orang zanji apabila kenyang berzina dan
apabila lapar mencuri.

4. Tidak ditemui dalam kitab-kitab, walaupun telah diselidik oleh
para ahli. Sebagai contoh:

ثاثــة تزيــد ف البصــر: النظــر إىل اخلضــرة واملــاء اجلــاري والوجــه
السن

Terjemahan: Tiga perkara menambahkan kekuatan
penglihatan: Mengolah warna hijau, air mengalir dan muka
yang cantik

5. Bertentangan akal dan kenyataan, sebagai contoh:

َأْحِضُروا َمَواِئدَُكُم اْلبـَْقَل، فَِإنَُّه َمْطَرَدًة لِلشَّْيطَاِن
Terjemahan: Bawalah sayur dalam hidangan kamu, kerana
ia menjauhkan syaitan.

َتَتَُّموا ِبْلَعِقيِق فَِإنَُّه يُوَرُث اْلِغَن
Terjemahan: Pakailah cincin permata akik, kerana
mempusakai kaya.

6. Bertentangan keterangan al-Qur’an dan dalil-dalil yang
mutawatir, seperti umur dunia 7000 tahun dan kini dalam ribu
yang ketujuh dan sebagainya.

10

7. Keterangan yang lucu dan mentertawakan, seperti:

ِإنَّ لَِِّ َمَلــًكا ِمــْن ِحَجــاَرٍة يـَُقــاُل لَــُه : ُعَمــاَرُة ، يـَْنــزُِل ُكلَّ يــَـْوٍم
َعَلــى مِحَــاٍر ِمــْن ِحَجــاَرٍة فـَُيَســعُِّر اأَلْســَعاَر ُثَّ يـَْعــرُُج

Terjemahan: Sesungguhnya Allah mempunyai malaikat
daripada batu bernama Umarah, pada setiap hari ia turun
di atas keledai batu, lalu ia meletakkan harga barang-
barang, kemudian naik semula.

Rujukan Hadith Mawdu‘

Dalam perpustakaan Islam, ulama telah mengumpulkan bahan-bahan
rujukan dalam bidang ini, antaranya:

1. Tadhkiratal-Mawdu‘at, تذكرة املوضوعات karangan Abu al-Fadl,
Muhammad Ibn Tahir al-Maqdisi (448-507 H.). Susunan
hadithnya mengikut huruf abjad. Nama-nama imam dan
pengkritik hadith juga disebut bersama.

2. Al-La’ali al-Masnu‘ah fi al-Ahadith al-Mawdu‘ah,
املوضوعة األحاديث  ف  املصنوعة  -karangan al-Hafiz Jalal al الآليل
Din al-Suyuti (849–911H.) Hadith-hadithnya disusun mengikut
tajuk-tajuk Fiqh, nama-nama pemawdu‘ dan ulasan ulamanya
juga dikemukakan bersama.

3. Tanzih al-Syariah al-Marfu‘ah ‘an Akhbar al-Syani‘ah al-
Mawdu‘ah, تنزيه الشريعة املرفوعة عن أخبار الشنيعة املوضوعة karangan
Abu al-Hasan Ali lbn Muhammad lbn ‘Arraq (m, 963H). Kitab
ini disusun dalam dua jilid tebal.

11

4. Al-Asrar al-Marfu‘ah fi al-Akhbar al-Mawdu‘ah.
املوضوعة األخبار  ف  املرفوعة   karangan Ali al-Qari, tahqiq األسرار
Muhammad al-Sabbagh, diterbitkan pada tahun 1391 H.I 1971 M.

Menangani Usaha Pemalsuan Dan Penyebaran Hadith
Mawdu‘

Beberapa langkah telah diambil dan sepatutnya mendapat kerjasama
daripada pihak-pihak yang terlibat secara langsung dengan pendidikan
Islam, antaranya:

1. Membuku, menterjemah dan menyebarkan nama-nama perawi
yang dikesani pernah memalsukan hadith, mengikut neraca
sebagaimana yang diputuskan dalam ‘llm al-Jarh wa al- Ta‘dil.
(Ilmu menimbang kedudukan rawi hadith)

2. Membuku, menterjemah dan menyebarkan hadith-hadith
mawdu‘ dengan tujuan mengingatkan umat Islam daripada
bahaya yang mengakibatkan daripada niat buruk pemalsunya.

3. Mengedit semula kitab-kitab jawi yang didapati banyak
menyelit hadith-hadith mawdu‘, seperti kitab Jawhar al-
Muwuhu, Siyar al-Salikin, jika difikirkan kitab-kitab ini perlu
dikekalkan sebagai rujukan dalam ajaran Islam.

12

Penutup

Permasalahan hadith-hadith da‘if dan mawdu‘ antara isu yang sudah
dibincang pemikir-pemikir Islam, terutama ulama Hadith. Mereka
telah mengambil kesimpulan untuk menyekat riwayatnya, kerana Islam
telah cukup bagi maksud menghayatinya dengan al-Qur’an dan hadith-
hadith sahih.

Oleh kerana hadith-hadith itu, masih boleh diterima sesetengah
orang, terutama apabila ia berjaya menembusi kitab-kitab turath Islam,
maka kaedah menangani permasalahannya menjadi sulit, kerana kitab-
kitab itu mempunyai kekuatannya sendiri.

Ulama menyedari, jika hadith-hadith mawdu‘ itu terus disebar
dengan bebas, kesucian agama mungkin tercemar. Justeru itu suatu
kaedah yang lebih mantap dan berkesan perlu diambil bagi menyekat
penyebaran hadith-hadith seumpama itu.

Mewujudkan sebuah badan penyemak untuk menyemak buku-
buku agama sebelum diterbitkan, mungkin antara pendekatan yang
boleh membantu usaha menyekat penyebaran hadith-hadith palsu.
Difahamkan percetakan al-Qur’an telah sekian lama mengambil
pendekatan ini.

Suatu majlis tazkirah yang mempertemukan ulama perlu diadakan dari
semasa ke semasa, bagi mencapai kata sepakat tentang hadith-hadith
mawdu‘, mengambil sikap yang terbaik terhadap beberapa kitab turath
serta beberapa kaedah penting yang perlu diambil ketika berinteraksi
dengan hadith sebagai sumber kedua ini.

Disediakan oleh
Dr. Abdul Hayei Bin Abdul Sukor
Jabatan Al-Qur’an dan Al-Hadith
Akademi Pengajian Islam Universiti Malaya